qundao/data-zh-poetry huggingface dataset:
送刘子极归饷兰州
作者：汤显祖
朝代：明
体裁：七言律诗

刘生西笑出兰州，饷道封轺即昼游。雁势连云侵岳影，蝉声隔树见河流。龙门泛雪谁邀赏，骑省吟秋我独留。生长羌中惯横笛，落梅疏柳讵关愁。
送别刘大甫
作者：汤显祖
朝代：明
体裁：七言绝句

欲别悲歌鸡又鸣，白头无计与刘生。恩仇未尽心难死，独向田横岛上行。
送前宜春理徐茂吴
作者：汤显祖
朝代：明
体裁：古风

西湖徐君美如此，眇眇东来渡江水。微飙木叶江波生，皓露芙蓉秋色死。秋色连山客早悲，倍忆离鸿江月时。旧郡钤阳醉烟柳，动道宜春春不宜。豫章城西江水满，片雨疏花石兰馆。献赋谁知锦组文，题书直道珠盈碗。一别苍洲间白云，金台暑路忽逢君。祗合飞冤填北海，那堪解愠出南薰。芳皋幂䍥辞青敔，及子风流度江左。孤亭水树别留人，别道烟霞须着我。我边知我若逢君，卿处相卿自有人。无事南湖催送桨，扁舟小妇好随身。莫嫌小妇恒随从，茗碗香垆朝夕供。风雨离骚秋暮行，荃兰墨妙连舟重。去去西湖箫鼓陈，香丝艳粉逐年新。不惜风流频取醉，君来看见六朝人。
送前宜春理徐茂吴
作者：汤显祖
朝代：明

西湖徐君美如此，眇眇东来渡江水。微飙木叶江波生，皓露芙蓉秋色死。秋色连山客早悲，倍忆离鸿江月时。旧郡钤阳醉烟柳，动道宜春春不宜。豫章城西江水满，片雨疏花石兰馆。献赋谁知锦组文，题书直道珠盈碗。一别苍洲间白云，金台暑路忽逢君。祗合飞冤填北海，那堪解愠出南薰。芳皋幂辞青敔，及子风流度江左。孤亭水树别留人，别道烟霞须着我。我边知我若逢君，卿处相卿自有人。无事南湖催送桨，扁舟小妇好随身。莫嫌小妇恒随从，茗碗香垆朝夕供。风雨离骚秋暮行，荃兰墨妙连舟重。去去西湖箫鼓陈，香丝艳粉逐年新。不惜风流频取醉，君来看见六朝人。
送前宜春理徐茂吴
作者：汤显祖
朝代：明

西湖徐君美如此，眇眇东来渡江水。微飚木叶江波生，皓露芙蓉秋色死。秋色连山客早悲，倍忆离鸿江月时。旧郡钤阳醉烟柳，动道宜春春不宜。豫章城西江水满，片雨疏花石兰馆。献赋谁知锦组文，题书直道珠盈碗。一别苍洲间白云，金台暑路忽逢君。祗合飞冤填北海，那堪解愠出南薰。芳皋幂辞青敔，及子风流度江左。孤亭水树别留人，别道烟霞须着我。我边知我若逢君，卿处相卿自有人。无事南湖催送桨，扁舟小妇好随身。莫嫌小妇恒随从，茗碗香垆朝夕供。风雨离骚秋暮行，荃兰墨妙连舟重。去去西湖箫鼓陈，香丝艳粉逐年新。不惜风流频取醉，君来看见六朝人。
送卖水絮人过万州
作者：汤显祖
朝代：明
体裁：七言绝句

江西水絮白轻微，残腊天南正葛衣。见说先朝曾雨雪，槟榔寒落冻鱼飞。
送商孟和
作者：汤显祖
朝代：明
体裁：七言绝句

曾见春笺小韵清，曲中传道最多情。西江大有多情客，不得江东一步行。
送安卿
作者：汤显祖
朝代：明
体裁：古风

明星祠前夜通火，此外祠官闭坛坐。白日风尘横直游，只似安卿无不可。安卿此时三十余，未三十时金陵居。去今十年始相见，当时太学今何如。当时礼乐从宽政，三山陌上繁华盛。莫言槐市富簪裾，且说兰房杂衣镜。五陵年少宿青台，一岁烟花几度开。骄骢逐处寻人去，鹦鹉排门唤客来。是日新妆殊可动，高楼大道连云栋。别有妖姬不见人，动是安卿出迎送。迎如新月送如云，个人贪着茜红裙。扬州大舸歌将去，天下风流妒杀君。为问佳人近佳否，桃叶渡江此来久。询知此地旧繁华，不似从前盛花柳。花柳迎春不贮春，舞榭妆楼贴向人。亦知游子偏多病，未许逢人即道贫。安卿诗人亦画史，翩翩世上佳公子。钓鱼巷曲水亭幽，隔水平衢入花里。世路萧疏君得游，一行作吏只关愁。春色明年亦如此，昨日悲秋今忆秋。秋尽云寒菊有花，吴山惠水是君家。不惜秋光与君酌，水气城阴生暮霞。人生对酒莫咨嗟，月露光阴判不赊。有兴调琴就明烛，随宜拂袖枕乌纱。君不见胡绣衣，陈宝鸡，此时但附要离冢，何曾一醉太常泥。一醉城头乌夜情，满船灯火送安卿。不忧清客随潮去，自有诸郎能夜行。
送客归岳州
作者：汤显祖
朝代：明

枫隐号蝉急，林开放耽轻。柳烟眠际稳，江月醉余清。夜色遥湘渚，秋阴冷岳城。还怜洞庭水，渔笛与歌声。
送客归岳州
作者：汤显祖
朝代：明

枫隐号蝉急，林开放躭轻。柳烟眠际稳，江月醉余清。夜色遥湘渚，秋阴冷岳城。还怜洞庭水，渔笛与歌声。
送客湘中
作者：汤显祖
朝代：明
体裁：七言绝句

拂槛菱歌钱远游，断蝉疏雨最宜秋。思君独夜梦何处，斑竹帘西湘水流。
送张伯升世兄入燕（伯升，予师前郡丞太仓起潜公子也）
作者：汤显祖
朝代：明
体裁：七言绝句

断帆秋水送将归，满目黄花细雨飞。泪尽报恩惟一剑，要离冢上血沾衣。
送杨吉父伍念父乡试二首
作者：汤显祖
朝代：明

明远楼前湖水连，月中相对两苍然。姮娥既有长生药，未必全将与少年。友声相唤出河津，伐桂丁丁向月轮。大有少年那薄幸，姮娥须惜老成人。
送杨吉父伍念父乡试二首·其一
作者：汤显祖
朝代：明
体裁：七言绝句

明远楼前湖水连，月中相对两苍然。姮娥既有长生药，未必全将与少年。
送杨吉父伍念父乡试二首·其二
作者：汤显祖
朝代：明

友声相唤出河津，伐桂丁丁向月轮。大有少年那薄幸，姮娥须惜老成人。
送王孔宪越游怀中郎
作者：汤显祖
朝代：明
体裁：七言绝句

赤日行天岂去时，山阴残雪夜何之。飘花漱石寒如许，曾见袁家五泄诗。
送王比部供奉采药扶侍太夫人归粤比部故侍御殿中
作者：汤显祖
朝代：明
体裁：七言律诗

白云司发桂花丛，彩袖承亲碧海东。潘岳宴林逢令节，沈郎行药正秋风。先抽美草占年乐，盛取菖蒲益帝聪。并道春祠惟坐啸，也能符遣及花骢。
送王淑父理广平怀马长平
作者：汤显祖
朝代：明
体裁：七言律诗

轻抛少室践云除，见说衙斋好读书。物论几年推蕴藉，宦情今日喜萧疏。人行涿野砧声外，雁绕漳河木叶初。早晚邯郸应驻节，马卿原爱蔺相如。
送臧晋叔谪归湖上时唐仁卿以谈道贬同日出关
作者：汤显祖
朝代：明

君门如水亦如市，直为风烟能满纸。长卿曾误宋东邻，晋叔讵怜周小史。自古飞簪说俊游，一官难道减风流。深灯夜雨宜残局，浅草春风恣蹴球。杨柳花飞还顾渚，箬酒苕鱼须判汝。兴剧书成舞笑人，狂来画出挑心女。仍闻宾从日纷纭，会自离披一送君。却笑唐生同日贬，一时臧穀竟何云。
送臧晋叔谪归湖上时唐仁卿以谈道贬同日出关（并寄屠长卿江外）
作者：汤显祖
朝代：明

君门如水亦如市，直为风烟能满纸。长卿曾误宋东邻，晋叔讵怜周小史。自古飞簪说俊游，一官难道减风流。深灯夜雨宜残局，浅草春风恣蹴球。杨柳花飞还顾渚，箬酒苕鱼须判汝。兴剧书成舞笑人，狂来画出挑心女。仍闻宾从日纷纭，会自离披一送君。却笑唐生同日贬，一时臧谷竟何云。
送艾太仆六十韵（太仆以乙科为郎，论江陵起
作者：汤显祖
朝代：明

世阀高临汝，衣冠起岳州。精灵华盖晓，气脉洞庭秋。江汉称才子，潇湘托好逑。儒林苍玉满，郎署白云悠。是日江陵相，长星寓县愁。礼嫌金革变，权误墨縗留。奋笔含香勇，冲冠执法羞。燕臣随伏阙，楚客竟为囚。御挺惊魂落，丹墀溅血流。动传天诏狱，分作鬼投幽。远窜逢群魅，销冤失爽鸠。秦城将急杵，汉党欲穷钩。泪湿条支尽，身拚井鬼休。扶颜依枸杞，作语向氂牛。洗雪人难待，迷阳运忽周。机权还太乙，气色陨蚩尤。诏旨须人望，恩波许自由。玉关归鸟道，青海发龙湫。遂作云雷起，还令湘汉浮。法星低照蜀，明月远通倍。复有东门恨，难为西塞忧。猿鸣初黯淡，鹤怨转夷犹。龙影回江郭，巴云护岳楼。文章沾入雾，富贵起随沤。天在山难畜，王明井必收。九河原曲直，百炼肯刚柔。光禄征能就，陪台出似游。苍梧蟠帝寝，芳树绕潮沟。典客高情映，祠郎清燕酬。如云瞻閟灊，似雪耻蜉蝣。好以清琴弄，时将白简抽。似缘参世业，不惜偶人俦。下秩依园庙，斋心隔冕旒。时时分羽籥，一一听鸣球。署色朝霞起，祠阴宿鸟啾。才情空荏苒，耆旧得优游。翰墨飞长纸，壶觞引薄脩。忘年过洒落，浃岁语绸缪。受命同嘉橘，孤株感若榴。看松高盖偃，援桂晚枝樛。世事留黄阁，公才尚黑头。乞归丹疏入，言佩尺书投。岩望宜专坐，朝铨且七驺。离心眷兰菊，别韵起梧楸。冠盖鸿胪道，干旌白鹭洲。月卿争祖席，云从识仙舟。岸草摇清箧，江花点敝裘。行藏燕市古，出入楚门修。去欲蒐戎乘，行将咏德愬。凤洮鸣镝满，云朔羽书稠。汧渭秦非子，河源汉列侯。羌胡形欲诡，将相语犹偷。马穀经年减，燕金几处求。和戎虚汉物，赠策岂吾谋。太白朝芒角，崆峒宿践蹂。英雄怀玉剑，形势惜金瓯。老亦趋千里，今何问一丘。骏图周冋得，戎议傅咸优。并事今吴赵，长流旧沈邹。群公心赤苦，高爵岁华遒。未必参帷幕，看君展一筹。
送艾太仆六十韵（太仆以乙科为郎，论江陵起复戍，起南鸿胪）
作者：汤显祖
朝代：明

世阀高临汝，衣冠起岳州。精灵华盖晓，气脉洞庭秋。江汉称才子，潇湘托好逑。儒林苍玉满，郎署白云悠。是日江陵相，长星寓县愁。礼嫌金革变，权误墨缞留。奋笔含香勇，冲冠执法羞。燕臣随伏阙，楚客竟为囚。御挺惊魂落，丹墀溅血流。动传天诏狱，分作鬼投幽。远窜逢群魅，销冤失爽鸠。秦城将急杵，汉党欲穷钩。泪湿条支尽，身拚井鬼休。扶颜依枸杞，作语向氂牛。洗雪人难待，迷阳运忽周。机权还太乙，气色陨蚩尤。诏旨须人望，恩波许自由。玉关归鸟道，青海发龙湫。遂作云雷起，还令湘汉浮。法星低照蜀，明月远通倍。复有东门恨，难为西塞忧。猿鸣初黯淡，鹤怨转夷犹。龙影回江郭，巴云护岳楼。文章沾入雾，富贵起随沤。天在山难畜，王明井必收。九河原曲直，百炼肯刚柔。光禄征能就，陪台出似游。苍梧蟠帝寝，芳树绕潮沟。典客高情映，祠郎清燕酬。如云瞻閟灊，似雪耻蜉蝣。好以清琴弄，时将白简抽。似缘参世业，不惜偶人俦。下秩依园庙，斋心隔冕旒。时时分羽籥，一一听鸣球。署色朝霞起，祠阴宿鸟啾。才情空荏苒，耆旧得优游。翰墨飞长纸，壶觞引薄脩。忘年过洒落，浃岁语绸缪。受命同嘉橘，孤株感若榴。看松高盖偃，援桂晚枝樛。世事留黄阁，公才尚黑头。乞归丹疏入，言佩尺书投。岩望宜专坐，朝铨且七驺。离心眷兰菊，别韵起梧楸。冠盖鸿胪道，干旌白鹭洲。月卿争祖席，云从识仙舟。岸草摇清箧，江花点敝裘。行藏燕市古，出入楚门修。去欲蒐戎乘，行将咏德愬。凤洮鸣镝满，云朔羽书稠。汧渭秦非子，河源汉列侯。羌胡形欲诡，将相语犹偷。马谷经年减，燕金几处求。和戎虚汉物，赠策岂吾谋。太白朝芒角，崆峒宿践蹂。英雄怀玉剑，形势惜金瓯。老亦趋千里，今何问一丘。骏图周冂得，戎议傅咸优。并事今吴赵，长流旧沈邹。群公心赤苦，高爵岁华遒。未必参帷幕，看君展一筹。
送费师之寄兆卿
作者：汤显祖
朝代：明
体裁：七言律诗

未须裘马去翩翩，风物名家自俨然。数幅轻罗留结苎，一杯芳草寄题笺。青衫客散河桥柳，暮雨春归寒食天。定向林间呼小阮，荷湖新着钓鱼船。
送郑见素游江东
作者：汤显祖
朝代：明
体裁：古风

艳艳春墀发花朵，寂寂春寒试灯火。人日何人清夜沈，玉茗堂前风月可。向昔登高平远间，满目沧浪无土山。就中有人郑君美，学富文清幽意闲。信美闲游动千里，如花揽结金陵子。但闻春草为春生，几见情人为情死。采葛成衣秋奈何，看朱成碧春又过。冉香亭下神姑酒，忽忽江皋离恨多。
送龚方伯之任浙省
作者：汤显祖
朝代：明
体裁：七言律诗

醉拥骊驹赋别筵，宪臣今复典承宣。位崇岳牧诸侯贵，地总扶舆两浙全。紫气望连吴地迥，采毫题遍越山偏。更怜八咏今犹昔，此日风流并可传。
逍遥乐
作者：汤显祖
朝代：明
体裁：曲

款曲趋朝。重见宫庭盈泪眼。叹介：盼朱衣只在殿中间。恨远芳容。惊承严谴。暗恃慈颜。
逍遥乐
作者：汤显祖
朝代：明
体裁：曲

生引众上：池上秋声响。还把彩鸾双扇掌。老槐阴新雨碧油幢。独坐黄堂。閒燕寝。凝幽香。
逼叶发
作者：汤显祖
朝代：明
体裁：曲

共看花笑笑。踏草停停。碎春风日暖吹笙。碎春风日暖吹笙。写秋波云寒透镜。芙蓉对绽。玉管双清。遥望处翠笼烟暝。遥望处翠笼烟暝。何事隔春莺。犹自慇勤渭城。
遣梦
作者：汤显祖
朝代：明
体裁：七言律诗

休官云卧散仙如，花下笙残过客余。幽意偶随春梦蝶，生涯真作武陵渔。来成拥髻荒烟合，去觉搴帷暮雨疏。风断笑声弦月上，空歌灵汉与踟躇。
遥和诸郎夜过桃叶渡（有本事）
作者：汤显祖
朝代：明
体裁：古风

诸公纷纷去何所，隔岸荧荧高烛举。若非去挟秦家姝，定是将偷邛市女。一从西蜀老王孙，千骑东方总不论。也乏使君呼共载，也无游女解宵奔。无缘此属翩连去，飘飘晔晔知何处。翠纳香奁夜著人，绛蜡清笙几回曙。当时我亦俊人群，情如秋水气如云。有酒谁家惜酣畅，饶花是处怯离分。如今两鬓笼纱帽，轻烟澹粉何曾到。眼看诸公淹夜游，心知此事从谁道。衙斋独宿清汉斜，灯影笼窗半落花。拚不风流长睡去，却持残梦到他家。
那叱令
作者：汤显祖
朝代：明
体裁：曲

瞧了你润风风粉腮。到花台酒台。溜些些短钗。过歌台舞台。笑微微美怀。住秦台楚台。因甚的病患来。是谁家嫡支派。这颜色不像似在泉台。
那吒令
作者：汤显祖
朝代：明
体裁：曲

净：待见呵。不怕几重泉。则要你孝意坚。不怕几重天。则要你敬意虔。不怕几重缘。则要你道意专。这点心黑钻钻地孔穿。明晃晃天坛现。敢盼着你老爷爷月下星前。
部中鹤
作者：汤显祖
朝代：明
体裁：古风

曲台双白鹤，日赋十餐钱。良为升合资，留滞江海年。传呼卿出入，引吭飞舞前。轩墀看鹤人，时与小翩翾。凤皇犹可饲，安得羽中仙。
醉太平
作者：汤显祖
朝代：明
体裁：曲

六娘：堪叹。画鸾金雁。曾分飞别馆。瘦燕肥环。向花时节。鼓风流阵。点缀霞檀。等閒。桂丛人去竹枝斑。闪杀人隔花相唤。春明泪眼。仙楼琪树。几度堪攀。
醉太平
作者：汤显祖
朝代：明
体裁：曲

旦背介：真苦。他身为赘婿。要高堂礼节。内家区处。回介：驸马。想起来你在俺国中。岂可空书问候。奴家早已做下长生袜一双。福寿鞋一对。可同书寄去。生：这等生受了。旦：些微针指。也见俺一房儿妇。生：有谁将去。旦：你修书。俺依然送与父王知。便千里一时将去。生：这等俺即封了书礼。只烦公主入宫。转达下情旦：使得。。奴便与系书胡雁。怎教驸马。不报慈乌。
醉太平
作者：汤显祖
朝代：明
体裁：曲

旦：听语。你少年孤露。这遇妻所。拾得亲父。生泣介：知他北土怎的。旦：既然守土。知他那里欢娱。生又泣介：俺待禀过公主。潜去北土。打听父亲消息。旦：模糊。那胡沙如梦杳如无。不明白怎寻归路。生：待俺再奏过千岁。分明而去。旦：他眼前儿女。几日成亲。便教卿去。
醉太平
作者：汤显祖
朝代：明
体裁：曲

生：无多。花影阿那。欢奴奴睡也。睡也奴哥。春宵美满。一煞暮钟敲破。娇娥。似前宵雨云羞怯颤声讹。敢今夜翠颦轻可。睡则那。把腻乳微搓。酥胸汗帖。细腰春锁。
醉太平
作者：汤显祖
朝代：明
体裁：曲

生：细哦。这子儿花朵。似美人憔悴。酸子情多。喜蕉心暗展。一夜梅犀点污。如何酒潮微晕笑生涡。待噷着脸恣情的呜嘬。些儿个。翠偃了情波。润红蕉点。香生梅唾。
醉太平
作者：汤显祖
朝代：明
体裁：曲

秋娘：阑珊。轻频浅盼。把玉钗金篦。舍入岩峦。怨王孙服。散。吹笙处。凤水缑山。泪弹。一团春翠掷人间。急罚盏夜筵灯散。哽咽介：尘娇自浣。想弄箫香雨。暗湿云残。
醉太平
作者：汤显祖
朝代：明
体裁：曲

鲍：休乔。有如许风韶。便敲残玉凤。换典金貂。风云事业。忍负尊前谈笑。閒眺。绿杨风老雉媒娇。古道猎痕青烧。一般儿草绿裙腰。花红绣口。残春恁好。
醉太平
作者：汤显祖
朝代：明
体裁：曲

鲍：多娇。一种情苗。贪看才子。致令家计萧条。把珠钗折卖。访问薄情音耗。他病痨。镇薰香帕裹鬓云乔。枕伏定把泪花弹却。豪：病可好。鲍：多应不好。豪：那人可回。鲍：再休提薄倖。咱为他烦恼豪作恼介。
醉归迟
作者：汤显祖
朝代：明
体裁：曲

旦：那其间成宅眷。俺不是见钱儿热卖图长便。谁承望这一对金钗胡串。青楼信远。知他向红妆啼笺。他虽然能掇绽。惯赔钱。你敢也承受俺贯熟的文鸳。又蘸上那现成钗燕。想着那初相见。长安少年。把俺似玉天仙花边笑嫣。满着他含笑拾花钿。终不然那一霎儿灯前几年。到如今那买钗人插妆鬟俨然。俺卖钗人照容颜惨然。知他是别样婵娟。也则是前生分缘。
醉归迟
作者：汤显祖
朝代：明
体裁：曲

生和死。孤寒命。有情人叫不出情人应。为甚么不唱出你可人名姓。似俺孤魂独趁。待谁来叫唤俺一声。不分明。无倒断。再俜停内又叫介：咳。咳。敢边厢甚么书生。睡梦里语言胡�。不由俺无情有情。凑着叫的人三声两声。冷惺忪红泪飘零呀。。怕不是梦人儿梅卿柳卿俺记着这花亭水亭。趁的这风清月清。则这鬼宿前程。盼得上三星四星。
醉扶归
作者：汤显祖
朝代：明
体裁：曲

公母笋嵌着没凹凸。牝牡铜铸得没歪邪那乌儿呵。。��的做了管家爷俺青儿呵。。俏乖哥转眼将人撇今后呵。门儿㧁着暗咨嗟。烛心点着生疼热。
醉扶归
作者：汤显祖
朝代：明
体裁：曲

合欢衾覆着才停帖。连心枕结得好周遮。踹双丝半步不离些。乱花风摆亚金泥蝶。郎马儿站不了七香车。关山点破香闺月。
醉扶归
作者：汤显祖
朝代：明
体裁：曲

合欢衾覆着才停帖。连心花结得好周遮。踹双丝半步不离些。乱花风摆亚金泥蝶。李郎便是李轻车。关山点破香闺月。
醉扶归
作者：汤显祖
朝代：明
体裁：曲

旦：你道翠生生出落的裙衫儿茜。艳晶晶花簪八宝填。可知我常一生儿爱好是天然。恰三春好处无人见。不堤防沈鱼落雁鸟惊諠。则怕的羞花闭月花愁颤。
醉扶归
作者：汤显祖
朝代：明
体裁：曲

浣：恰好的凤鸾箫双吹向汉宫阙。怎教他旗影里把笔阵扫龙蛇小姐呵。。昨宵灯儿下打贴的翠波斜。今朝车轮上蹍碎的柔肠绝。杜鹃来了好咨嗟。知后会甚时节。
醉春风
作者：汤显祖
朝代：明
体裁：曲

则为俺无挂碍的热心肠。引下些有商量来的清肺腑。这些时蹬着眼下山头。把世界几点儿来数数。这底是三楚三齐。那底是三秦三晋。更有找不着的三吴三蜀。
醉罗歌
作者：汤显祖
朝代：明
体裁：曲

一垛两垛城台座。一个两个铺团窝。密札札穿针缝没过。枪和炮。城堆垛。军妻姥姥这些老婆。军馀舍舍这些小哥。斗儿东唱到参儿趖。内锣鼓马嘶上介：把尘头望路脚。那傍城墙走马那数声锣。
醉罗歌
作者：汤显祖
朝代：明
体裁：曲

停妥停妥有定夺。欢庆欢庆蚤黏合相公。那郡主才貌。京师有名。王孙公子。多相求聘。你有甚宝玉。只管将与俺去。付家堂送过霍府。便是个定了。。拚千金买得春宵着。受用些儿个。琴床笔格。凄凉一个。人儿共枕。春宵暖和。股儿阁着眉儿磕。三日后。五更过。红罗十担谢媒婆。
醉罗歌
作者：汤显祖
朝代：明
体裁：曲

孤忒孤忒凄惶我。兵火兵火遁逃他女郎。莫说我家台池。连陇西数十城。都没入吐番去了。。闪生羌旗鼓断西河。片片魂飞堕。故乡何处。西风泪多。上林栖稳。新春景和。花边强自愁颜破。鱼水难逢话。曲中都是忆秦娥。
醉罗歌
作者：汤显祖
朝代：明
体裁：曲

柳弱柳弱娇无那。花淡花淡著春多俺今日看他晓妆正罢。。露春纤弹去了粉红涴。半捻春衫妥。香津微揾。紫绒轻唾。芙蓉暗笑。碧云偷破。一尖凤履些儿搦。轻唐突。镇阿那。书生有分和他么。
醉罗歌
作者：汤显祖
朝代：明
体裁：曲

烟漠烟漠閒院落。翠染翠染深帘箔。炫麝香金暖睡鸾窠。镇日薰香坐。天厨玉馔。地衣珠落。雪猧荧弄。午猫花卧。餐香豆澡金环锁。花径软。助情多。合昏眠柳夜舒荷。
醉罗歌
作者：汤显祖
朝代：明
体裁：曲

生：停妥停妥有定夺。欢倖欢倖早黏合。�千金买得春宵着。受用些儿个。伤春中酒。轻寒自觉。人儿共枕。春宵煖和。算花星挨的孤鸾过。三日后。五更过。十红拖地送媒婆。
醉罗歌
作者：汤显祖
朝代：明
体裁：曲

睡觉睡觉娇无那。梳洗梳洗着春多。露春纤弹去了粉红涴。半捻春衫亸。香津微揾。碧花凝唾。芙蓉暗笑。碧云偷破。春心一点眉尖阁。休唐突。尽阿那。书生有分和他么。
醉翁子
作者：汤显祖
朝代：明
体裁：曲

六娘：堪羡。这才华定参时彦。怕京都纸价高。洛阳花贱。十郎跪介：不浅。似海样深恩。何处金珠买翠钿。合：成姻眷。但学天边明月。四季团圆。
醉翁子
作者：汤显祖
朝代：明
体裁：曲

小玉：閒辨。你蚤晚要魁金殿。看织锦回文。裁纨歌扇。十郎小玉同跪介：情愿。对热脑梅花。一缕真香结誓言合前。
醉翁子
作者：汤显祖
朝代：明
体裁：曲

帘捲。看明月秦楼正满。生：把弄玉临风。笑拈箫管。今晚。烟雾云鬟。家近迷楼一笑看。合：曾相见。是那一种琼花。种下槐安。
醉翁子
作者：汤显祖
朝代：明
体裁：曲

旦：閒辨。画眉人蘸了笔花飞砚。趁三星在天。五云低殿。生：如愿。稳倩取鸾封。一对夫妻昼锦圆合前。
醉翁子
作者：汤显祖
朝代：明
体裁：曲

生低介：真罕。一霎儿向宫闱腹坦。想二十四桥。玉人天远。深浅。只影孤寒。怎便向重楼曲户眠合前行介。
醉翁子
作者：汤显祖
朝代：明
体裁：曲

老：堪羡。好韶华长则把红丝儿缱恋。怕寒宫桂影高。洛阳花贱。生：不浅。似底漾深恩。何处春光买翠钿。合：持欢劝。但记取月下花前。玉钗双燕。
重过石城埭
作者：汤显祖
朝代：明
体裁：古风

石城二十四花楼，江南置酒飞花愁。在处胭脂久零落，不知冠盖能风流。拾翠江边犹记否，含笑含颦送君酒。满目秋光无尽时，自折莲塘花下藕。
金井梧桐
作者：汤显祖
朝代：明
体裁：曲

才子忒多才。才子多人爱。插上了短金钗。又襂上个同心带看他呵。。心儿里则弄乖。口儿里则道白李生一句分明罢了。却又嘱付我柳影风声莫浪传。呀。。这段风声也不索燕猜莺怪待说与崔允明去。小玉姐呵。。送红颜这一段腌臜害。
金珑璁
作者：汤显祖
朝代：明
体裁：曲

万里逐龙荒。拥弓刀千骑成行。刁斗韵悠扬。画角声悲壮。锦盘花袍袖生凉。才起点报星霜。
金珑璁
作者：汤显祖
朝代：明
体裁：曲

四娘上：绿枝么凤语。香痕暗沁平芜。红帮暖衬画罗襦。银蒜押帘偷觑。
金珑璁
作者：汤显祖
朝代：明
体裁：曲

旦浣上：春纤馀几许。绣征衫亲付与男儿。河桥外香车驻。看紫骝开道路。拥头踏鸣笳芳树。都不是秦箫曲。
金珑璁
作者：汤显祖
朝代：明
体裁：曲

旦浣上：风日洗头天。绿影暗移鸳甃。陡阴馀薄衫寒透。泥香燕子柔。水碧鸦娇皱。一帘花雨湿春愁。
金珑璁
作者：汤显祖
朝代：明
体裁：曲

生上：惊春谁似我。客途中都不问其他。风吹绽蒲桃褐。雨淋殷杏子罗。今日晴和。晒衾单兀自有残云涡。
金珑璁
作者：汤显祖
朝代：明
体裁：曲

生上：莺语记丁宁。诉春心空回雁影。人去眼未分明钱落手还侥倖。正睹物怀人对景。到此若为情。
金珑璁
作者：汤显祖
朝代：明
体裁：曲

生引众上：河陇逼西番。为兵戈大将伤残。争些儿撞破了玉门关。君王西顾切起关东挂印登坛。长剑倚天山。
金珑璁
作者：汤显祖
朝代：明
体裁：曲

花卿上：锦袍初置府。兵钤万里鱼符。黄衫年少拥花骑。一笛武陵何处。
金珑璁
作者：汤显祖
朝代：明
体裁：曲

贴上：连宵风雨重。多娇多病愁中。仙少效。药无功。
金珑璁
作者：汤显祖
朝代：明
体裁：曲

鲍上：绿枝么凤拍。香痕暗沁莓苔。画堂春暖困金钗。不捲珠帘谁在。
金索挂梧桐
作者：汤显祖
朝代：明
体裁：曲

他人才忒整齐。脉息恁微细。小小香闺。为甚伤憔悴起介：春香呵。。似他这伤春怯夏肌。好扶持。病烦人容易伤秋意小姐。我去咀药来。旦叹介：师父。。少不得情栽了窍髓针难入。病躲在烟花你药怎知。泣介：承尊觑。何时何日来看这女颜回。合：病中身怕的是惊疑。且将息休烦絮。
金索挂梧桐
作者：汤显祖
朝代：明
体裁：曲

你星星的怎着迷。设设的浑如魅。旦作魇语介：我的人那。净贴背介：你听他念念呢呢。作的风风势。是了。身边带有个小符来。取旦钗挂小符作咒介：赫赫扬扬。日出东方。此符屏却恶梦。辟除不祥。急急如律令敕。插钗介：这钗头小篆符。眠坐莫教离。把閒神野梦都回避旦醒介：咳。这符敢不中。我那人呵。。须不是依花附木廉纤鬼。咱做的弄影团风抺媚痴。净：再痴时请个五雷打他。旦：些儿意。正待携云握雨你却用掌心雷合前净。
金索挂梧桐
作者：汤显祖
朝代：明
体裁：曲

寒鸦带晚晖。喜鹊传新霁。远水凝眸。折尽层波翠开屏风介：夫。。你三年没纸书。难道短相思。屏风呵。为甚封了重封出落的呈妆次李郎。你感刘君恩遇。不上望京楼呵。。你只知红妆夜宴军中美。可也回首望京楼上觑。风尘起。千寻落叶离不的花根里。合：知他是何日归期。且接着平安喜。
金索挂梧桐
作者：汤显祖
朝代：明
体裁：曲

沙如雪霭微。月似霜华积。月杳沙虚。冷淡传踪迹。俺不曾到万里短长城。这几叠画屏儿。写阳关只少个潇湘对夫。。俺这里平沙瀚海把围屏指。你那里落月关山横笛吹。心儿记。梦魂中有路透河西合前浣。
金莲子
作者：汤显祖
朝代：明
体裁：曲

閒啧牙怎能勾他威光水月生临榻。怕有处相逢他自家。则问他许多情与春风画意再无差。
金落索
作者：汤显祖
朝代：明
体裁：曲

当初呵。娟娟姊妹行。出听西明讲。绣佛堂前。惹下姻缘相。秋波选郎。配瑶芳。十五盈盈天一方。瑶台贵婿真无两。恰好翠袖风流少一双。非吾想。倘其间有便得相当。迤逗他忘怀醉乡。伤心洞房。取情儿我再把这宫花放。
金落索
作者：汤显祖
朝代：明
体裁：曲

朱丝碧琐窗。生帛连心帐。八尺金炉。日夜烧檀降。是人来进香。似同昌公主。哀荣不可当。敲残玉磬归天响。摆下鸾旌拂地长。偷凝望。可怜辜负好淳郎。据着他为人儿纪纲。言词儿栋梁。堪他永远为丞相。
金落索
作者：汤显祖
朝代：明
体裁：曲

贪他半饷痴。赚了多情泥。待不思量。怎不思量得。就里暗消肌。怕人知。嗽腔腔嫩喘微哎哟。。我这惯淹煎的样子谁怜惜。自噤窄的春心怎的支。心儿悔。悔当初一觉留春睡。贴：老夫人替小姐冲喜。旦：信他冲的个甚喜。到的年时。敢犯杀花园内。
金落索
作者：汤显祖
朝代：明
体裁：曲

贴：看他春归何处归。春睡何曾睡。气丝儿。怎度的长天日。把心儿捧凑眉。病西施小姐。。梦去知他实实谁。病来只送的个虚虚的你。做行云先渴倒在巫阳会。全无谓。把单相思害得忒明昧。又不是困人天气。中酒心期。魆魆地常如醉。
金落索
作者：汤显祖
朝代：明
体裁：曲

金经启绿图。石室依玄圃。忆长安陌上寻春处。咸阳旧酒徒。野酡酥。暖屋绣帘红地炉。豪华叠碎银腰鼓。老大敲残玉唾壶俺正与李君虞花敬定石子英相聚为乐。唐帝忽催游国子监。彼时正是昌黎一老儒。唤做韩愈。正作四门博士。说中国秀才都传诵他文字。俺取他数作观之。好没意致。。等閒度。萤乾蠹死。岁岁一床书向后延秋门外相别。十年来河陇路断。松潘围逼。至今三君音徽断绝。俺虽胡人。心驰汉道。。断金兰雁帖全无。鹤梦模糊。还记取来时路。
金蕉叶
作者：汤显祖
朝代：明
体裁：曲

家那国那。两下里泪珠弹破。见生哭倒介：原来俺爹爹在此打磨陀。冷清清独对着俺亲娘的灵座。
金蕉叶
作者：汤显祖
朝代：明
体裁：曲

旦愁容上：愁长恨长。天样大门庭怎放。就其间有话难详。天天天怎的我老相公一时无恙。
金蕉叶
作者：汤显祖
朝代：明
体裁：曲

旦：是真是虚。劣梦魂猛然惊遽。作掩眼介：避三光业眼难舒怕。一弄儿巧风吹去。
金蕉叶
作者：汤显祖
朝代：明
体裁：曲

生破衣巾携春容上：穷愁客愁。正摇落雁飞时候。整容介：帽儿光整顿从头。还则怕未分明的门楣认否。
金谷园
作者：汤显祖
朝代：明
体裁：曲

他掺红袖唱一曲离情。拗丝鞭叫几声薄倖。古戍花明绣岭。扳花别泪盈盈。折柳处想卿卿。
金钱花
作者：汤显祖
朝代：明
体裁：曲

丑疙童披衣笑上：自小疙辣郎当。郎当。官司拿俺为姑娘。姑娘。尽了法。脑皮撞。得了命。卖了房。充小厮。串街坊。
金钱花
作者：汤显祖
朝代：明
体裁：曲

众上：渭城今雨清尘。清尘。轮台古月黄云。黄云。催花羯鼓去从军。枕头上别情人。刀头上做功臣。
金钱花
作者：汤显祖
朝代：明
体裁：曲

卒子上：渭城朝雨阳关。渭城朝雨阳关。轮台古月阴山。轮台古月阴山。鸣笳叠鼓度西番。腰锦緁。跨雕鞍。持节去。凯歌还。
金钱花
作者：汤显祖
朝代：明
体裁：曲

外引众上：连天杀气萧条。萧条。连城围了周遭。周遭。风喇喇。阵旗飘。叫开城。下吊桥。老旦等上合：文和武。索迎着。
金钱花
作者：汤显祖
朝代：明
体裁：曲

外：胡尘染惹征袍。征袍。血花风腥宝刀。宝刀。内擂鼓介：淮安鼓。扬州箫。摆鸾旗。登丽谯合：排衙了。列功曹到介贴办官上。
金钱花
作者：汤显祖
朝代：明
体裁：曲

贼太子引众行上：俺们太子是檀萝。檀萝。日夜寻思要老婆。老婆。瑶台城子里有一个。咱编桥渡过小银河。要抢也波。抢得么。赤剥剥的笑呵呵。
金鸡叫
作者：汤显祖
朝代：明
体裁：曲

帽拥貂貚。红玉带蟒袍生晕。可怜金屋里有向隅人。何日金鸡传信。
金鸡叫
作者：汤显祖
朝代：明
体裁：曲

王引内使上：王气馀霄汉。伤心玄象。为谁凌乱。老上：非关女死郎情断。叹介：意外包弹。就中离间。
金鸡城前望白水有怀
作者：汤显祖
朝代：明
体裁：七言律诗

金鸡城前花未稀，白水庄前人正归。讵道园林初服晚，独怜江海寸心违。芳皋夏翟群冲翳，绣薄春蚕半上机。不少当年琴钓友，去来还得藉音徽。
针线箱
作者：汤显祖
朝代：明
体裁：曲

伴着你半间灵位。又守见你一房夫婿。旦：姑姑。那夜搜寻秀才。知我闪在那里。净：则道画帧儿怎放的个人回避。做的事瞒神諕鬼昏黑了。。你看月儿黑黑的星儿晦。萤火青青似鬼火吹。旦：上灯哩净：没油。。黑坐地。三花两焰。留的你照解罗衣。
针线箱
作者：汤显祖
朝代：明
体裁：曲

没意中成就娇欢。尽意底团笙弄盏。问章台人去也如天远。小楼外几曾抛眼。早则是一帘粉絮莺梢断。十里红香燕语残。才凝盼。閒愁閒闷被东风吹上眉山。
针线箱
作者：汤显祖
朝代：明
体裁：曲

虽则是荒村店江声月色。但说着坟窝里前生今世。则这破门帘乱撒星光内。煞强似洞天黑地。姑姑呵。三不归父母如何的。七件事儿夫家靠谁。心悠曳。不死不活。睡梦里为个人儿。
铧锹儿
作者：汤显祖
朝代：明
体裁：曲

你王家贵严。生长在花浓酒�。少甚朝云画栋暮雨珠帘。因何自掘断烟花堑。把长筹短签。小娘子。俺老侯看尽许多豪门。似小玉姐这般零落呵。合：穷不赡。病怎兼。提起卖钗情事泪痕淹。想的他啼红万点。
铧锹儿
作者：汤显祖
朝代：明
体裁：曲

你看珠钗点染。燕双双栖香镜奁。好飞入阿娇金屋。头上窥觇老侯。便要交钱过手也。。怕煞干风欠。要青蚨白拈老侯着紧些。。离宝店。向画檐。提起卖钗情事泪痕淹。望断他愁眉一点。
铧锹儿
作者：汤显祖
朝代：明
体裁：曲

侯：看你眉低意甜。会打价弹牙笑掂。浣：非掂。说小玉姐卖钗。也辱没了王家体面。侯：动说到王家体面。教俺好会沈潜背介：到好一个丫头。。小妮子非抛闪。知羞识廉也罢。领了去。把妆盒检。绣线挦。提起卖钗情事泪痕淹。略效躯劳半点。
铧锹儿
作者：汤显祖
朝代：明
体裁：曲

把金钗盒掩。捧起意慵心歉。怎走的街尘闹杂。有甚观瞻。怯生生抱玉向重门险。高低远嫌。住介：老侯。赔你个小心也。拜介：非笑谄。有事沾。提起卖钗情事泪痕淹。好看承俺双尖半点。
销金帐
作者：汤显祖
朝代：明
体裁：曲

他云娇雨弱。倚定个阳台岫。唱阳关春事休。看他那般迤逗。那般僝僽。逞纤腰暮雨暮雨河桥折柳。带结同心。翠湿了啼痕袖。少不得一声去也。去也摧攒的勾。
销金帐
作者：汤显祖
朝代：明
体裁：曲

心情宛旧。绕定咱身前后。咱低声问还去否。问他这般不凑。那般不抖。低介：便待窗前窗前推枕儿索就呀。。回首空床。斜月疏钟后。猛跳起人儿不见。不见枕根底扣。
销金帐
作者：汤显祖
朝代：明
体裁：曲

旦：绿窗尘覆。砚中琉璃沤。浣：怎生秋鸿遗下这文房四宝哩。旦：行箱内他自有琐窗儿都是嫩苔也。。看他那边铺皱。这边萦绣。不信苍苔苍苔比情较厚。浣纱。想有人来也。低：榻影明窗。曾和他书斋后。浣：有人来。旦作慌介：猛抬头听窗外。窗外啼莺一昼。
销金帐
作者：汤显祖
朝代：明
体裁：曲

知他去后。个底思量否。长相见还怕旧。禁约真个开头。真个丢手。便送了他几个长亭。出秦关诉休。有的情词。寄上俺妆台右。这几日孤单单教人快瘦。
销金帐
作者：汤显祖
朝代：明
体裁：曲

花灯会偶。蓦地情抛受。短金钗斜鬓溜。姻缘那般辐辏。那般圆就。不枉了一对灵心儿聚头。翠浅红深。揉定花间手。看他取次。取次儿偎融个透浣背唱。
销金帐
作者：汤显祖
朝代：明
体裁：曲

长安尽头。送别个儒林秀。怕断肠人倚楼。两个一时欢凑。一时愁就。则为个些个些儿香温腻柔呀。门儿里可是小玉姐走闪也。。见客人来。袜刬金钗溜。和羞走也。走也撚青梅做嗅。
锁南枝
作者：汤显祖
朝代：明
体裁：曲

他是闺中侠锦阵豪。闻名几年还未老。他略约眼波瞧。咱蓦地临风笑。人如此兴必高。回身介指银瓶共倾倒。
锁南枝
作者：汤显祖
朝代：明
体裁：曲

你身无恙。生事饶。旅舍里相逢如故交。畅好的不妆乔。正用欢言笑。因何恨。不自聊。叹孤穷还待怎生好。
锁南枝
作者：汤显祖
朝代：明
体裁：曲

俺呵。身游艺。心计高。试青紫当年如拾毛。到如今呵。俺三十算齐头。尚走这田间道。老翁有何畅叫俺心自聊。你道俺未称穷还待怎生好。
锁南枝
作者：汤显祖
朝代：明
体裁：曲

将耳顺。望古稀。儒冠误人霜鬓丝。外：近来。末：君子要知医。悬壶旧家世。外：原来世医。还有他长。末：凡杂作。可试为。但诸家。略通的。
锁南枝
作者：汤显祖
朝代：明
体裁：曲

我年将半。性喜书。牙签插架三万馀。叹介：我伯道恐无儿。中郎有谁付。先生。他要看的书尽有。有不尊的所在。打丫头。贴：哎哟。外：冠儿下。他做个女秘书。小梅香。要防护。
锁南枝
作者：汤显祖
朝代：明
体裁：曲

把他孤鸾赚去凤招。受了他殷勤难暗消俺二人呵。。似接树老花妖。惜树怜枝好。韦：只怕他冷心情会作乔。苦了俺热肝肠替烦恼。
锁南枝
作者：汤显祖
朝代：明
体裁：曲

掀黄袖拂鬓毛。看花的红尘飞大道。无过是李和桃。好共朱颜笑。红一点酒千瓢。是雄豪喜长啸。
锁南枝
作者：汤显祖
朝代：明
体裁：曲

旦引贴上：添眉翠。摇佩珠。绣屏中生成士女图。莲步鲤庭趋儒门旧家数。贴：先生来了。怎好旦：少不得去。丫头。。那贤达女。都是些古镜模。你便略知书。也做好奴仆。
锁南枝
作者：汤显祖
朝代：明
体裁：曲

春多少红树梢。长安看花愁思敲。一步步倚斜桥。诗打就残红稿。酒保哥有么。保上崔：你把冷烧刀不用的熬。水晶葱盐花儿捣。
锁南枝
作者：汤显祖
朝代：明
体裁：曲

槐安国。王者都。吾王遣臣来奉书。生：因何而来。紫：主命有些须。微臣敢轻露。生：睡得正甜。紫扶生起介：请下榻。俺红袖扶。俺那里有东床。坦君腹。
锁南枝
作者：汤显祖
朝代：明
体裁：曲

欹红袖亸翠翘。听子规窗前啼不了。觑了那病多娇。泪向王孙草。保出接介：鲍四娘。小堂有客相请。鲍作打觑介：觑他丰神俊结束标。料多情非恶少。
锁南枝
作者：汤显祖
朝代：明
体裁：曲

流莺巧翡翠娇。弹珠儿打来云汉高。金镫宝鞭敲。旗亭外把银瓶吊呀。两个秀才在此。忍耐不住。教他回避便了。。那鲁两生可也不伏嘲。困黄粱是这邯郸道。
锁南枝
作者：汤显祖
朝代：明
体裁：曲

生短裘鞭驴上：风吹帽。裘敝貂。短秃促青驴鞲断了稍。丑：卢大官人。生：町疃里。一周遭。那�轴畔谁相叫原来邸舍中主人。我且坐一会去。驴系这桩橛上。吃些草。丑：。知道了。生见吕介：轻提手。当折腰。但相逢这面儿好。
锁南枝
作者：汤显祖
朝代：明
体裁：曲

生：从空下。甚意儿。正秋窗风剪槐叶初。一枕黑甜馀。双星使临户。咱朦胧醒。申欠舒。整衣行。懒移步车牛上介。
锁南枝
作者：汤显祖
朝代：明
体裁：曲

生：车箱路。古穴隅。豁然见山川风候殊低语介：怎生有这一段所在。。不断的起城郛。车舆和人物奇怪。奇怪。一路来。但是见我的都回避起立。何也。。附车者。尽传呼为甚呵。。着行人。多避路。
锁南枝
作者：汤显祖
朝代：明
体裁：曲

紫：有青油障。小壁车。驾车白牛当步趋。紫请生上车介：左右有人俱。扶君出门去。生：向那里去。紫：向古槐树穴下而去。生：怎生去得。紫：古槐穴。国所居。若迟疑。请前驱。一紫衣先下生问一紫衣介：槐树小穴中。何因得有国都乎紫：淳于公不记汉朝有个窦广国。他国土广大。也只在窦儿里。又有个孔安国。他国土安顿。也只在孔儿里。怎生槐穴中没有国土。。古槐穴。国所居。莫迟疑。但前去。
锁南枝
作者：汤显祖
朝代：明
体裁：曲

闻名久。识面初。果然大邦生大儒。末：不敢。外：有女颇知书。先生长训诂。末：当得。则怕做不得小姐之师。外：那女学士。你做的班大姑。今日选良辰。叫他拜师傅。
锁南枝
作者：汤显祖
朝代：明
体裁：曲

青旗上酒字儿飘。步转东风寻故交。原来崔允明先在此。见介崔笑介：如此春光十分。怎生不醉也。韦：你穷暴的不鏖糟。忖沙恁还俏崔：酒保取酒来。。听提壶唤春色浇。免把俺老明经乾渴倒。
锁南枝
作者：汤显祖
朝代：明
体裁：曲

青蛇气。碧玉袍。按下了云头离碧霄。蓦过赵州桥。蹬上这邯郸道。内鸡鸣犬吠介吕：好一座村庄。犬吠鸡鸣。颇堪消遣。丑见介：客官请坐。吕：俺把担囊放。尘榻高。比那岳阳楼近多少。
锁南枝
作者：汤显祖
朝代：明
体裁：曲

风光粲云影摇。矫帽轻衫碧玉绦。花衬着马蹄骄。侠骨天生傲。自家埋名豪客是也。春归花落草齐。弹鸟一会。呀。前面是个大酒店。胡雏叫酒保。可有淡黄清数十瓶。待俺打鸟回来饮唱也。保：知道了。豪：你把珍珠茜滴几槽。待俺打围归醉花鸟。
锣鼓令
作者：汤显祖
朝代：明
体裁：曲

他朝中文章后辈。曾喜他相见只寻常到来。知他性儿那些尴尬。韦：都是些少年情态。怎知的千金赋今人不买。枉了笔生灾。题鹦鹉教谁喝采。卢：咱无文的太尉何禁怪。只可惜贾长沙干死了洛阳才。合：他乡岁月。远水楼台。今朝领旨。知他便回。相逢到此好佳怀。秋江寂寞也自放花开。
锣鼓令
作者：汤显祖
朝代：明
体裁：曲

卢：当初也浪猜。咱移军把着孟门去来。参军事请他优待。韦：文章士自有庙堂除拜。作参军知几载。卢：孟门喜非边塞也。韦：便做道非边塞。曾如站立在白玉阶。卢：咱军容将礼好不雄哉。早难道古来书记都不是翰林才合前韦。
锦上花
作者：汤显祖
朝代：明
体裁：曲

军中母大虫。绰有威风。连环阵势。烟粉牢笼。哈哄哄。哈哄哄。哄的那淮扬动。
锦上花
作者：汤显祖
朝代：明
体裁：曲

拨转磨旗峰。促紧先锋。千兵摆列。万马奔冲。鼓通通。鼓通通。噪的那淮扬动。
锦堂月
作者：汤显祖
朝代：明
体裁：曲

众：天然。主第亭园。王家锦绣。妆成一曲桃源。窅窕幽微。乐奏洞天深远。背介：西明讲士女諠坛。东华漏王姬筑馆合前众。
锦堂月
作者：汤显祖
朝代：明
体裁：曲

众：暄妍。翠气生烟。红妆艳日。小令合欢歌遍。喜才子佳人。双双锦瑟华年。银烛影河汉秋光。碧桃浪武陵春片合前。
锦堂月
作者：汤显祖
朝代：明
体裁：曲

吹锦云鲜。流珠日暖。春光蝉连画院。镂牒帘纹。笑隐芙蓉娇面。金茎蝶半簇华翘。香树蛾满塸丝茧。合：持觞劝。看取才子佳人。百年姻眷。
锦堂月
作者：汤显祖
朝代：明
体裁：曲

宛转。绣履墙偏。琼纤缝表。寒玉暖笙初啭。新样钗篦。点鬟招弄婵娟。星星语透竹玲珑。款款催贴花檀串合前。
锦堂月
作者：汤显祖
朝代：明
体裁：曲

情盼。织女星传。美人虹阚。暗襡画鸾金线。衬体红䘯。烛夜花房如茜。长头锦翠答宜男。同心枕夜明如愿合前。
锦堂月
作者：汤显祖
朝代：明
体裁：曲

旦：幸然。王母池边。上元灯半。缥缈银鸾映现。一饮琼浆。蓝桥试结良缘。吹箫侣天借云迎。飞琼佩月高风转合前。
锦堂月
作者：汤显祖
朝代：明
体裁：曲

旦：羞言。他将种情坚。我瑶芳岁浅。教人怎的支缠。院宇修仪。试学寿阳妆面。号金枝旧种灵根。倚玉树新连戚畹合前。
锦堂月
作者：汤显祖
朝代：明
体裁：曲

欢宴。橘浦仙媛。兰陵贵士。同进花台法膳。月醴华清。银棱翠勺河源。金平脱半箸萍齑。画油奁儿家禁脔合前。
锦堂月
作者：汤显祖
朝代：明
体裁：曲

生：帽插金蝉。钗簪宝凤。英雄配合婵娟。点染宫袍。翠拂画眉轻线。君王命即日承筐。嫦娥面今宵却扇。合：拈金盏。看绿蚁香浮。这翠槐宫院。
锦堂月
作者：汤显祖
朝代：明
体裁：曲

绣幕红牵。门楣绿绕。春色旧家庭院。烟雾香濛。笑出乘鸾低扇。似朝阳障袂初来。向洛浦凌波试展。合：神仙眷。看取千里佳期。百年欢燕。
锦堂月
作者：汤显祖
朝代：明
体裁：曲

老小贴背介：姻缘。向雨点花天。香尘宝地。无情种出金莲。回介：偶语低回。一笑凤钗微颤。你百感生仙宅琼浆。一捻就儿家禁脔合前。
锦堂月
作者：汤显祖
朝代：明
体裁：曲

老：堪怜。自小婵娟。从来腼腆。未许东风一面。凤曲将雏。占得和鸣天远。倚青鸾玉镜妆成。对孔雀金屏中选合前。
锦廷乐
作者：汤显祖
朝代：明
体裁：曲

往常间无愁怨。看春也寻常遍。怪他行怎会相思。恰如今到了侬边。怎由人愿。把些阑干十二。做了关塞三千合。
锦水棹
作者：汤显祖
朝代：明
体裁：曲

阳关道。来回到。长安道。难轻造。便做我未老得还朝。被风沙也朱颜半凋。从军苦也从军乐。听了些孤雁横秋。画角连宵。金钲奏。金钲奏画鼓敲。嘶风战马把归鞍蹻。人争看霍飘姚。留不住汉班超鼓吹介。
锦缠头
作者：汤显祖
朝代：明
体裁：曲

我本待学时流立奇功俊名。谈笑朔风生。怎如他苍生口说难凭。便道你能奋发有期程。则半盏河清。�了滴珠槽浸死刘伶。道的个百无成。只杜康祠蘸住了这穷三圣。做个带帽儿堵酒瓶。头直下酒淹衣裉。难道普乾坤醉眼偏只许屈原醒。
锦缠道
作者：汤显祖
朝代：明
体裁：曲

小婵娟。是天家快活神仙。尽红笙玉串隐花丛。把萧娘送上秋千。还做作百般消遣。怎只为断红裙片。心乱落花前。背介：粉腰香［⿰⺼⿸尸⿹�力］惯了着人怜回介：。想着教人缱。侧身儿委的是难眠。
锦缠道
作者：汤显祖
朝代：明
体裁：曲

早则要醉扬州。寻杜牧梦三生花月楼。怎知他长淮去休。那里有缠十万顺天风跨鹤閒游。则索傍渔樵寻食宿。败荷衰柳。添一抹五湖秋。那秋意儿有许多迤逗。咱功名事未酬。冷落我断肠闺秀。堪回首。算江南江北有十分愁。
锦缠道
作者：汤显祖
朝代：明
体裁：曲

铜池上绿生波。春明远天。柳穗蘸轻烟。记将军楼阁。暗露婵娟。向俺挑银甲。泻红螺。盘花钿蝉。半空里。响歌云。玉碎珠连。薄倖的韵绵缠。他倚微风闪金屏半面。惹心怀骨兴牵。趁宝马青门别院。听百般莺语妮花前。
锦缠道
作者：汤显祖
朝代：明
体裁：曲

门儿锁。放着这武陵源一座。恁好处教颓堕。断烟中见水阁摧残画船抛躲。冷鞦韆尚挂下裙拖。又不是经曾兵火。似这般狼藉呵。敢断肠人远伤心事多。待不关情么。恰湖山石畔留着你打磨陀。
锦花香
作者：汤显祖
朝代：明
体裁：曲

生：你既然承托。我敢违宣召。好些时梦魂飞过了午门桥。叹介：拜辞这金戈铁马。卸下了征袍。和你三载驱劳。一时抛调。惨风烟泪满阳关道行介。
锦衣香
作者：汤显祖
朝代：明
体裁：曲

刘：关树铺。浓阴护。水萍纡。微风度。飞楼外望京何处。生：怕乘鸾烟去凤台孤。边声似楚。云影留吴。据胡床三弄影扶疏。啸欹楼柱。听胡笳悲切诉。似诉年光流欲去。正绕鹊休枝。惊蝉坠露。
锦衣香
作者：汤显祖
朝代：明
体裁：曲

荷浓阴。叶儿翠。映春光。干儿碧。来去瞻依。纵横条直。眼见参天百尺枝。似楼桑村里。殢柳丛祠。一般儿重重遮盖。到登基。龙庭朝会。但有分成些基业。岂嫌微细。人众成王。排班做势。
锦衣鸟
作者：汤显祖
朝代：明
体裁：古风

太常东署门，连垣接亲卫。中有怪大鸟，好作犬号吠。悲啸无时徙，吉凶须意对。非有伯劳沈，良无子规废。开天杀人处，阴风觉沈昧。
长命女前
作者：汤显祖
朝代：明
体裁：曲

老生旦上：春风转新婚。久别重相见见介：便是崔韦二兄。。依然旧客来庭院。
长拍
作者：汤显祖
朝代：明
体裁：曲

天意秋初。天意秋初。金风微度。城阙外画桥烟树。看初收泼火。嫩凉生微雨沾裾。移画舸。浸蓬壶。报潮生风气肃。浪花飞吐。点点白鸥飞近渡。风定也落日摇帆映绿蒲。白云秋窣的鸣箫鼓。何处菱歌。唤起江湖。
长拍
作者：汤显祖
朝代：明
体裁：曲

紫诏皇宣。少年英俊。青衫上墨香成阵李秀才。。你此去呵。龙蛇砚影笔生花。绕殿晴熏今日呵。。吉日良辰。醉你个状元红浪桃生晕。只望你乌帽宫花斜插鬓。软带垂袍挂绿云。临上马御酒三杯尽。喧满六街尘。香风细。妒杀游人。
长拍
作者：汤显祖
朝代：明
体裁：曲

郑六娘：小扇银屏。小扇银屏。玉庭珠几。遥遥的七香尘起老身看十郎真是河西仙子也。。正仙郎良会。奏清商绿粉轻吹。鲍杜合：何处晓骖归。映雕阑巧玲珑彩云明媚。配尽鸯鸳无限缕。可怜处一把鲛绡掷乱丝。到如今叠就了团花绮。还胜似匆匆嫁了河西。
问李生至清
作者：汤显祖
朝代：明
体裁：七言绝句

麻姑山水蔚蓝天，醉墨横飞倚少年。却被倒城人笑煞，太平桥畔野僧眠。
闹樊楼
作者：汤显祖
朝代：明
体裁：曲

你秀才郎为客偏情绝。料不是虚脾把盟誓撇哎。。话吊在喉咙剪了舌。嘱东君在意者。精神打贴。暂时间奴儿回避趄些儿待说。你敢扑�忪害跌。
闹樊楼
作者：汤显祖
朝代：明
体裁：曲

说甚么如花殿脚多奇妙。那菱歌起处却也鱼沈雁落。似洛浦凌波照。甚汉女明妆笑。在处里有娇娆。也要你臣子们知道。新河站偏他妆的恁好。
闻滇贵道阻问瑞芝中丞二首
作者：汤显祖
朝代：明

金沙原与蜀通津，路出黔阳千里尘。何事不教东一线，兰沧千古为他人。鬼气临参不肯降，时时兵甲问南邦。天开贵竹当雄楚，地拥西台接丽江。
闻滇贵道阻问瑞芝中丞二首·其一
作者：汤显祖
朝代：明

金沙原与蜀通津，路出黔阳千里尘。何事不教东一线，兰沧千古为他人。
闻滇贵道阻问瑞芝中丞二首·其二
作者：汤显祖
朝代：明

鬼气临参不肯降，时时兵甲问南邦。天开贵竹当雄楚，地拥西台接丽江。
闻都城渴雨，时苦摊税
作者：汤显祖
朝代：明
体裁：七言绝句

五风十雨亦为褒，薄夜焚香沾御袍。当知雨亦愁抽税，笑语江南申渐高。
阮郎归
作者：汤显祖
朝代：明

不经人事意相关，牡丹亭梦残。断肠春色在眉弯，倩谁临远山。排恨叠，怯衣单，花枝红泪弹。蜀妆晴雨画来难，高唐云影间。
阮郎归
作者：汤显祖
朝代：明
体裁：曲

春光水暖翠芙蓉。宛转绣衾中妻。。朝云何处觅行踪。生憎日影帘旌动。
阮郎归
作者：汤显祖
朝代：明
体裁：曲

生上：绿纱窗外晓光催。神女下蛾眉。细看他含笑坐屏围。倚新妆半晌娇横翠。
阳江道中
作者：汤显祖
朝代：明
体裁：古风

恩春少佳树，向北海天夕。入门问小吏，知是莲塘驿。莲叶落已久，林塘映非昔。参星列庭户，素月沾檐隙。促织犹在野，无衣念行役。炎州绝冰雪，流光去无迹。惟馀千里心，閒房眷幽客。
降黄龙
作者：汤显祖
朝代：明
体裁：曲

众旦：难明。天若无情。怎折桂人来。嫦娥送影。人间清兴。是红裙怎不把绿衣郎敬。低声。我待侍枕银屏。迤逗的状元红并。但留名。平康到处。也堪题咏。
降黄龙
作者：汤显祖
朝代：明
体裁：曲

净送酒介：天上文星。唱好是金殿云程。玉堂风景。皇封御酒。玳筵中如醉日边红杏。生：峥嵘。想像平生。这一举成名天幸。外末：�欢娱。酒淹衫袖。帽斜花胜。
隔尾
作者：汤显祖
朝代：明
体裁：曲

你说着玉镜台。那酸徕怎就把咱头上钗儿来插钗。只怕老娘呵识不出武陵春色。
隔尾
作者：汤显祖
朝代：明
体裁：曲

敢人世上似这天真多则假内作风吹灯介生：好一阵冷风袭人也。险些儿误丹青风影落灯花罢了。。则索睡掩纱窗去梦他。
隔尾
作者：汤显祖
朝代：明
体裁：曲

旦：便开呵。须撒和。隔纱窗怎守的到参儿趖柳郎则管松了门儿。。俺影着这一幅美人图那边躲。
隔尾
作者：汤显祖
朝代：明
体裁：曲

观之不足由他缱。便赏遍了十二亭台是惘然。到不如兴尽回家閒过遣。
雁儿落
作者：汤显祖
朝代：明
体裁：曲

我为他礼春容叫的凶。我为他展幽期耽怕恐。我为他点神香开墓封。我为他唾灵丹活心孔。我为他偎熨的体酥融。我为他洗发的神清莹。我为他度情肠款款通。我为他启玉肱轻轻送。我为他软温香把阳气攻。我为他抢性命把阴程迸。神通。医的他女孩儿能活动。通也么通。到如今风月两无功。
雁儿落
作者：汤显祖
朝代：明
体裁：曲

豪：有几匹骏雕鞍是俺家雪花狮。有几个俊苍头是俺家花鸟使。马呵消得你一鞭儿。奴呵做得你三分事。马呵三花乍剪络青丝。奴呵双眉如画粉红姿。咱呵甚意儿把良马思君子。将红粉赠男儿家赀。咱那里金谷园难似此。你辞也么辞。看咱点鞭头云外指。
雁山迷路
作者：汤显祖
朝代：明
体裁：五言绝句

借问采茶女，烟霞路几重。屏山遮不断，前面剪刀峰。
雁来红
作者：汤显祖
朝代：明
体裁：曲

喜春光。岁首还。醉芳辰。媚远天。晨祥此日开春殿。缇琯风灰转。一片青幡暖玉田。合：黄云见。人沾圣泉。露盘浆。长乐宴。
雁来红
作者：汤显祖
朝代：明
体裁：曲

女夷歌。宝瑟弦。舞云翘。綵胜偏。青湖富贵长如愿。画帖宜春燕。柳带桃枝又一年。合：香书献。衔龙佩悬。展银幡。开笑面。
雁来红
作者：汤显祖
朝代：明
体裁：曲

生：葫芦提。田舍郎。仗娇妻有志纲。赠家兄送上黄金榜。握手轻难放。少别成名恩爱长合前。
雁来红
作者：汤显祖
朝代：明
体裁：曲

送酒介：宽金盏。泻杜康。紧班骓送陆郎。他无言觑定把杯儿倘。再四重斟上。怕湿罗衫这泪几行。合：凝眸望。开科这场。但泥金早传唱。
雁过声
作者：汤显祖
朝代：明
体裁：曲

轻绡。把镜儿擘掠。笔花尖淡扫轻描。影儿呵和你细评度。你腮斗儿恁喜谑。则待注樱桃染柳条。渲云鬟烟霭飘萧。眉梢青未了。个中人全在秋波妙。可可的淡春山钿翠小。
雁过沙犯
作者：汤显祖
朝代：明
体裁：曲

旦：姮娥。自在争多。养孩儿恁个。那些儿不病过。念载光阴一掷梭。大的儿攻书课。次的儿敢聪明似哥。小丫头也会梳裹。霎儿间眼前提着。又校得心头活。
雁鱼锦
作者：汤显祖
朝代：明
体裁：曲

俺想风前月下人倚阑。这些时秋色芙蓉绽。恨造次春残香梦远。家在秦楼。人上雕鞍。韦：有书报平安否。生：俺写云屏好寄平安。他也回文泪锦斑。韦：今日早已雁来也。生：早难道俺独馆孤眠惯。雁儿呵。恰正恁时寻伴好愁烦。
雁鱼锦
作者：汤显祖
朝代：明
体裁：曲

堂：丘山。他势压朝班。只为怜才肯把仙郎盼。你怎推辞。只怕就里一段风波。到为云雨摧残低语云：参军爷。岂不知太尉威福齐天。。你且从权机变。暂时应诺。再取次支吾脱绽韦：堂候此言有理也。。你不是倦游司马朝参懒。俺只怕丞相嗔来炙手难。
雁鱼锦
作者：汤显祖
朝代：明
体裁：曲

堂：愁烦。待把佳期缓。也须咱言语转旋。韦：此事堂候回报。不须小生再行。对堂候低介：天赐好姻缘。看仙郎有意。和俺对腹难言。生：拨不断的红丝怎缠。这红鸾且求他宽限堂辞介生：堂候且住呵。。逢好事望周全夏卿兄。俺在此。花阴月色难驱遣你去呵。。柳影风声莫浪传。
雁鱼锦
作者：汤显祖
朝代：明
体裁：曲

生：无端。宦兴归期晚。没缘故挣着双眼。自投羁绊。悲介：误婵娟几年。俺万千相思。重门阻人离恨关堂候。你为我多多拜上老太尉呵。。中情一点愁无限。全仗你这其间作方便。看天上人间。堂：俺小人自能回话。参军不可固辞。生：怎忘得他探灯醉玉钗头煖。誓枕馀香袖口寒。
雁鱼锦
作者：汤显祖
朝代：明
体裁：曲

韦：朱颜有分孤单。怎把云雨腾那再匀香汗。生：谁家有此韦：太尉有一小姐。央小弟为媒。。你可把东床再坦。做娇宾贵婿。也无轻慢生叹介：罢了。。这恩爱前悭后悭。这姻缘左难右难。我就里好胡颜。韦低问：你就此亲受用也生低语：夏卿。李君虞何处不讨得受用。岂须于此。只此人兄弟将相。文武皆拜其下风。既有此情。不可骤然触忤。。承顾眷。只说俺多愁绪成病。看看堂候官。。看俺出塞星霜鬓影残卢小姐呵。。他正是画梁晓日朝云盼。肯向咱客舍秋风暮雨阑。
集贤宾
作者：汤显祖
朝代：明
体裁：曲

不堤防你后花园閒梦铳。不分明再不惺忪。睡临侵打不起头梢重。泣介：恨不呵早早乘龙。夜夜孤鸿。活害杀俺翠娟娟雏凤。一场空。是这答里把娘儿命送。
集贤宾
作者：汤显祖
朝代：明
体裁：曲

你便好中秋月儿谁受用。剪西风泪雨梧桐。楞生瘦骨加沈重。趱程期是那天外哀鸿。草际寒蛩。撒剌剌纸条窗缝。旦惊作昏介：冷松松。软兀剌四梢难动。
集贤宾
作者：汤显祖
朝代：明
体裁：曲

小玉：家母呵。宫花汉殿曾分笑。赐梁园玉叶兰苕。娘娘：缘何放出。小玉：桂树银床心好道。揽青丝素鬓无聊。娘娘：他因此感伤么小玉：正是。慵禁细腰。总放却星矑月貌。娘娘：可可学得仙成。小玉：修行早。可知是淮王不老。
集贤宾
作者：汤显祖
朝代：明
体裁：曲

小玉：归云背月金莲小。殿西头暗拾璚箫奴家此时想将起来。孤身独步。怎生回去。那灯市呵。。紫陌游童喧未了。怕宵征薄行横挑奴家若落此辈之手。纵然他引得奴回去。何颜自洗。因此奴家拿着此箫。。宁归法条。倘遇着龙颜凤表。明诉告奴便死在金阶下甘心了。。也显得夜行分晓。
集贤宾
作者：汤显祖
朝代：明
体裁：曲

小玉：蓝田种璧初垂耀。娘娘：这等是佳人才子了。小生：愧微躯不似璚瑶。只为十二云衢灯月好。搅芳心对影华宵。娘娘：这等是十郎同来。怎么不回顾郡主。小玉：更深丽谯。娘娘：可是金吾将军清宫太监要锁宫门。冲散了伴当小玉：正是。。断群处鸿迷鹊绕悲介背云：十郎夫。。心萦燥。对残烛泪红多少。
集贤宾
作者：汤显祖
朝代：明
体裁：曲

无情无绪搊甚的。任朱弦网遍尘丝。妒女争夫因甚起。偏儿家没个男儿。不成夫婿。不死时偌长的日子。伤心事。花灯下一时难悔。
集贤宾
作者：汤显祖
朝代：明
体裁：曲

旦：海天悠问冰蟾何处涌。玉杵秋空。凭谁窃药把嫦娥奉。甚西风吹梦无踪。人去难逢。须不是神挑鬼弄。在眉峰。心坎里别是一般疼痛闷介。
集贤宾
作者：汤显祖
朝代：明
体裁：曲

旦：论人生到头难悔恐。寻常儿女情钟。有恩爱的夫妻情事冗奴家并不曾亏了驸马。则我去之后。驸马不得再娶呵。。累你影悽悽被冷房空淳于郎。你回朝去不比以前了。。看人情自懂。俺死后百凡尊重。合：心疼痛。只愿的凤楼人永。
集贤宾
作者：汤显祖
朝代：明
体裁：曲

旦：道相看三十言在耳。做夫妻到此无词。别后无书知不美。没来由折了身奇。陪了家计。博得那一声将息。堪憔悴。不伤心也是旧时相识作呕介。
集贤宾
作者：汤显祖
朝代：明
体裁：曲

望关山梅岭天一抹。怎知俺柳梦梅过。得傍蟾宫知怎么。待喜呵端详停和。俺姓名儿直么。费嫦娥定夺。打摩诃。敢则是梦魂中真个。
集贤宾
作者：汤显祖
朝代：明
体裁：曲

浣：你可也自把千金躯爱惜。少年人生寡难为。你蘸住红颜图后会。也须是进些茶食。稳些眠睡。好在翠围香被。傥然是。梦中来故人千里。
集贤宾
作者：汤显祖
朝代：明
体裁：曲

浣：你爱寒酸呕出些黄淡水。唾花中怕见红丝。你瘦尽了腰肢。愁不起女儿家折尽便宜。更赔閒气。偏会假寻寻觅觅。如何的。且恁消除把翠红排比。
集贤宾
作者：汤显祖
朝代：明
体裁：曲

生泣介：公主呵。听一声声惨然词未终。对杜宇啼红。你去后俺甘心受唧哝。则这些儿女难同。公主呵。你的恩深爱重。二十载南柯护从合前。
集贤宾
作者：汤显祖
朝代：明
体裁：曲

贴：甚春归无端厮和哄。雾和烟两不玲珑。算来人命关天重。会消详直恁匆匆。为着谁侬。俏样子等閒抛送待我谎他。姐姐。月上了。。月轮空。敢蘸破你一床幽梦。
集贤宾
作者：汤显祖
朝代：明
体裁：曲

陇西士族美年少。似凌云逸气飘飘。玉树风前冰雪皎。缀新篇璀璨璚包。娘娘：他祖上可有仕宦。小玉：簪裾累朝。娘娘：姓甚名谁。小玉：唤做李十郎。娘娘：宫中常闻得外间有李十郎是才子。可就是这人小玉：便是。香名满玉堂风调。娘娘：他可出得身否小玉：他见在此应制。不日上春榜了。。龙欲跳。看咫尺鹏溟凤沼。
雨花台所见
作者：汤显祖
朝代：明
体裁：古风

冉冉春云阴，郁郁晴光莹。取次踏青行，发越怀春兴。拚知天女后，如逢雨花剩。宜笑入香台，含颦出幽径。徙倚极烟霄，徘徊整花胜。随态惊蝶起，思逐流莺凝。美目乍延盼，弱腰安可凭。朝日望犹鲜，春风语难定。拎翠岂无期，芳华殊有赠。持向慧香前，为许心期证。如何违玉缨，沈情击金磬。
雨蕉
作者：汤显祖
朝代：明
体裁：七言绝句

东风吹展半廊青，数叶芭蕉未拟听。记得楚江残雨后，背灯人语醉初醒。
雪狮子
作者：汤显祖
朝代：明
体裁：曲

旦：灯花市。月华街。月痕暗影疏梅。爱清香小立在回廊外。花枝摆。又：把燕钗儿悬在。天付与多才。合：单飞燕也钗。双飞燕也钗。双去单来。单去双来。可似绕帘春色。还上我玉镜妆台。
雪狮子
作者：汤显祖
朝代：明
体裁：曲

鲍：灯似昼。人如海。偏他们拾取奇哉。这观灯十五无人会。便揉碎。又：梅花少不得心儿采。多则是眼儿乖。合：明提起也钗。暗提起也钗。明去暗来。暗去明来。可似绕帘春色。还上我玉镜妆台。
霜天晓角
作者：汤显祖
朝代：明
体裁：曲

丑上：帐莲深拥。压寨的阴谋重见介：大王兴也。。你夜来鏖战好粗雄。困的俺垓心没缝。
霜天晓角
作者：汤显祖
朝代：明
体裁：曲

净引众上：英雄出众。鼓噪红旗动。三年绣甲锦蒙茸弹剑把雕鞍斜鞚。
霜天晓角
作者：汤显祖
朝代：明
体裁：曲

外萧嵩美髯上：江南云树。冷落青门庶。萋萋芳草似怜予。有路长安怎去。
霜天晓角
作者：汤显祖
朝代：明
体裁：曲

春明翠瓦。户戟门如画。徘徊青盖拂乌纱。宝镫雕床下马。
霜天晓角
作者：汤显祖
朝代：明
体裁：曲

末裴光庭袖诏旨上：插架奇书。将相吾门户。袖中天子诏贤书。瞒着萧郎前赴。
霜天晓角
作者：汤显祖
朝代：明
体裁：曲

绮心从赞普番落上：金云绀露。文豹从栖雾。戴胜山中。王母鸣驺。谷口名儒。
顾膳部宴归三十韵（时大水，饥）
作者：汤显祖
朝代：明
体裁：古风

年深情易盈，春阑气方燠。斋房常自清，登临每伤独。同人风义生，命我春酒熟。新雨道无人，越歌山有木。甚设苦难常，为期省相速。适往才张具，且坐遗巾服。行棋过格五，点局残花六。豆间依古礼，坐次随年录。素盏溢芳温，青蔬杂兰菊。无事极脂膏，风斯映明淑。心清笑则雅，兴洽谈逾穆。留连清夜沉，偶叹春年肃。河北人犹流，江南子初鬻。行人深掠食，县官粗赋粥。杏花差有畔，苦草正无幅。黄星春不死，青岁鸟犹宿。微禄幸三饱，清斋休五肉。秀麦候皇明，妨粢怅神牧。一入同向隅，诸兄须仰屋。凡百关天运，有万依王福。江湖初绕霤，神州方蕴椟。举白但欢展，辞觞敢颦蹙。灭烛步除阴，明月隐深竹。风庭犹数杯，淋浪居末逐。金柝夜沉沉，玉街清朅朅。还斋深思余，倚槛端居伏。风露蔼延和，华桐暗相馥。岸帻且轻首，啜茗殊清目。侧看星尾迟，远听鸣鸡速。向署首明祠，灵妃方捧祝。
题东光驿壁是刘侍御台绝命处
作者：汤显祖
朝代：明
体裁：七言绝句

哀刘泣玉太淋漓，棋后何须更说棋。闻道辽阳生窜日，无人敢作送行诗。
风入松
作者：汤显祖
朝代：明
体裁：曲

他从来鳏处。比目不曾瞅。旦：不为此。问他身傍带有甚么人崔：只有秋鸿小厮。。问前鱼何处有。旦：不为此。问他骨肉有何人。韦：他身星照定无骨肉。尽四海为家浪游。旦：也可怜他。少年才子。恁的孤穷崔：也是他奇遇。。看蓝桥遇仙是有。平白地显风流。
风入松
作者：汤显祖
朝代：明
体裁：曲

你凝妆稳坐在凤箫楼。有甚事。教浣纱姐传示便了。崔：付青雀传言他即溜俺二人不便频来。。怕外观不雅往来稠。专打听远信边州。韦：是则是弟兄朋友。闺门里要你自持筹。
风入松
作者：汤显祖
朝代：明
体裁：曲

净老道姑上：人间嫁娶苦奔忙。只为有阴阳。问天天从来不具人身相。只得来道扮男妆。屈指有四旬之上。当人生梦一场。
风入松
作者：汤显祖
朝代：明
体裁：曲

凤抛凰去。孤冷了鹊巢鸠既无眷属。二位先生便是嫡亲相看也。。缓急要个鹡鸰儿答救。崔：二生客中贫忙。怕没工夫看管旦：这个不妨。衣食新刍。咱家支分。。寻常金币不着你求。咱家私要的是有毛诗云。丈夫之友。将杂佩以赠之。。杂佩因何赠投。望看承报琼玖。
风入松
作者：汤显祖
朝代：明
体裁：曲

原来只合住南柯。有甚么清凉不过。下场头都是俺之错。到如今惹下了干戈。知他那意儿怎么。合：男共女。守台坡。
风入松
作者：汤显祖
朝代：明
体裁：曲

尾生般抱柱正题桥。做倒地文星佳兆。论草包似俺堪调药。暂将息梅花观好。生：此去多远。末指介：看一树雪垂垂如笑。墙直上绣幡飘。
风入松
作者：汤显祖
朝代：明
体裁：曲

拂乌纱向晓平眉戴。四娘：他要你做衣摆与他穿小玉：常事。。爱并州剪快。风生锦绣片云裁。指领上绣针凭在。四娘：你怎晓得他长短。又一时揣得他腰儿这熟小玉：想得。。想身材暗围腰带。四娘：若论他的腰带尽是长大小玉：你做媒的好眼巧。怎的恁般相知了。。巧眼色。劣情怀。
风入松
作者：汤显祖
朝代：明
体裁：曲

末：喜的是亲娘身子减沈痾。儿去也俺娘挣挫。急忙间打不的这瑶台破。怕你这娘子军没得张罗。俺那父子兵登时救活合前旦末哭别介。
风入松
作者：汤显祖
朝代：明
体裁：曲

生：五羊城一叶过南韶。柳梦梅来献宝。末：有何宝货。生：我孤身取试长安道。犯严寒少衾单病了。没揣的逗着断桥溪道。险跌折柳郎腰。
风入松
作者：汤显祖
朝代：明
体裁：曲

萧：老年人似纸烘残蜡。能禁几阵风花。千年彭祖今亡化。颠倒着折本生涯。裴：卢年兄富贵已极。止想长生一路了萧：便是。。论吾侪都是八旬上下。迟和蚤几争差。
风入松
作者：汤显祖
朝代：明
体裁：曲

裴：略知元老病根芽。说起一场新话。萧：是阁中机务所劳。裴：非关阁下伤劳杂。是房中有些儿兜答。萧：呀。难道卢老先生此时还有馀话。裴：好采战说长生事大。皇恩赐女娇娃。
风入松
作者：汤显祖
朝代：明
体裁：曲

软雕胡带笑与郎炊。四娘：要你的酒吃小玉：情愿。点银瓶玉薤。葡萄卓女烧春在。愿举案齐眉看待。四娘：也要你唱小玉：使得。。唱关睢酌彼金罍。四娘：他还要三五顿夜饭吃。要啰噪你小玉：尽他吃。只要他有这福量。。餐秀色。任多才。
风入松
作者：汤显祖
朝代：明
体裁：曲

韦崔：浣纱。你听俺道来。俺送他一鞭行色照河洲。伴皇华。两三宿。见他向彩云断处频回首。青衫上阁泪偷流拜上郡主。。待写万金书别来未久。嘱付你千金体免离忧。
风入松慢
作者：汤显祖
朝代：明
体裁：曲

生上：无端雀角土牢中。是什么孔雀屏风。一杯水饭东床用。草床头绣褥芙蓉天呵。。系颈的是定昏店赤绳羁凤。领解的是蓝桥驿配递乘龙。
风帖儿
作者：汤显祖
朝代：明
体裁：曲

你说他书生笔阵堪为将。编修院无他情况那刘节镇呵。。表求个参军选人望。合：须停当。奏兵机特地忙。
风帖儿
作者：汤显祖
朝代：明
体裁：曲

你说玉关西正干戈厮嚷。写敕书付他星夜前往。官儿催发。不许他向家门傍合前。
风马儿
作者：汤显祖
朝代：明
体裁：曲

卢上：兵符势剑玉排衙。春色照袍花。千官日拥旗门下。当朝第一人家。
饮青来阁即事二绝
作者：汤显祖
朝代：明

城南烟色远萋萋，高宴城隅日未低。最是一春撩落处，秋千斜月画楼西。东南山色翠逶迤，日照西陵上酒迟。看罢秋千微有恨，不敲方响出红儿。
饮青来阁即事二绝·其一
作者：汤显祖
朝代：明
体裁：七言绝句

城南烟色远萋萋，高宴城隅日未低。最是一春撩落处，秋千斜月画楼西。
饮青来阁即事二绝·其二
作者：汤显祖
朝代：明

东南山色翠逶迤，日照西陵上酒迟。看罢秋千微有恨，不敲方响出红儿。
馀文
作者：汤显祖
朝代：明
体裁：曲

为交情一笑来。卢：须知吾意亦怜才韦先生。休道俺少礼数的将军做不的招贤宰。
馀文
作者：汤显祖
朝代：明
体裁：曲

春墀绿草爱人娇。玲珑珠阁坐烟宵六娘：你归去绣房呵。。还把金针凤眼挑。
香柳娘
作者：汤显祖
朝代：明
体裁：曲

净拐杖上：到长安日边。到长安日边。果然风宪。九街三市排场遍柳相公呵。。他形踪杳然。他形踪杳然。有了悄家缘。风声落谁店少不的大道上行走。。那柳梦梅也天。老旦丑上：柳梦梅也天。好几个盘旋。影儿不见。
香柳娘
作者：汤显祖
朝代：明
体裁：曲

右众：是同朝几年。是同朝几年。苦留恩怨。也只似南柯功德和那檀萝战。弄精灵鬼缠。弄精灵鬼缠。识破枉徒然。有何善非善。内鼓吹介众：请了。国王国母将到。合：喜超生在天。喜超生在天。两下修行。和你人天重见。
香柳娘
作者：汤显祖
朝代：明
体裁：曲

外：叹游魂几年。叹游魂几年。你孝心平善。果然丁丑重相面。生：爹爹。儿子生不能事。死不能葬。罔极之罪也。母亲同来么外：你母亲久生人世了。。则我坟茔蚁穿。我坟茔蚁穿。却得这因缘。爷儿巧方便。我去也。生哭介：爹爹那里去。合：喜超生在天。喜超生在天。两下修行。和你人天重见。
香柳娘
作者：汤显祖
朝代：明
体裁：曲

忍登临送归。忍登临送归。胡天汉地。长安晓日空回袂。暖春云雁飞。暖春云雁飞。离声怯路岐。乡心转嘹唳合前。
香柳娘
作者：汤显祖
朝代：明
体裁：曲

替他家种园。替他家种园。远来探看。众作忙：可寻着他哩。净：猛红尘透不出东君面。众：你定然知他去向。净：长官可怜。则听见他到南安。其馀不知。众：好笑。好笑。他到这临安应试。中了状元了。净惊喜介：他中了状元。他中了状元。踏的菜园穿。攀花上林苑。
香柳娘
作者：汤显祖
朝代：明
体裁：曲

燕钗梁乍飞。又：旧人看待你。休似古钗落井差池坏。倘那人到来。又：百万与差排。赎取你归来戴合前。
香柳娘
作者：汤显祖
朝代：明
体裁：曲

痛亲爹几年。痛亲爹几年。梦魂长见。那些儿孝意频追荐。外：我都鉴受了。我儿。你今后作何生活。生：依然投军拜将外：快不要做他。犯了杀戒。再休题将权。再休题将权。我为将玉皇边。还怕修罗有征战天程有限。我去也。。喜超生在天。喜超生在天。两下修行。和你人天重见。
香柳娘
作者：汤显祖
朝代：明
体裁：曲

看钗头玉燕。又：嘴翅儿活在。衔珠点翠堪人爱。双飞玉镜台。又：当初为此谐。一旦将他卖。合：好擎奇此钗。又：裹定红丝。还把香奁试盖。
香柳娘
作者：汤显祖
朝代：明
体裁：曲

立江山几年。立江山几年。见介生：前大槐安国左丞相驸马都尉臣淳于棼叩头迎驾。王：淳郎淳郎。生受你了。老旦：淳郎。别时曾说来。你若垂情。自有相见之期。那些外甥子通跑上天去了。你可见。生：不曾见哩老旦：都做天男天女了。。咱一门良贱。为天眷属非魔眷。生：敢问此去生天。比大槐宫何如。王：去三千大千。去三千大千。不似小千般。如沙细宫殿。淳郎。我去也。公主和宫眷们后面来。合：喜超生在天。喜超生在天。两下修行。和你人天重见。
香柳娘
作者：汤显祖
朝代：明
体裁：曲

笑花牵柳眠。笑花牵柳眠。贴：昨日有个鸡不着裤。去了众：原来。十分形现。敢柳遮花映做葫芦缠。有状元么。贴：则有个状匾。丑：房儿里状匾去。进房搜介众诨贴走下介众：找烟花状元找烟花状元。热赶在谁边毛臊打教遍合前下。
香柳娘
作者：汤显祖
朝代：明
体裁：曲

误烟花几年。误烟花几年。寂寥宫院。生：又不是公主。是上真仙姑灵芝夫人和琼英姐。老众笑介：那淳于郎子风流面。见介生：三位天仙请了。老旦叹介：淳郎。淳郎。我四个人滚的正好。被那个国人的狗才。打断了我们的恩爱。生：那里是国人。便是那不知趣的右丞相。小旦：如今这话休题了。生：三位天仙下来。我有话讲哩。贴：我们是天身了。怎下的来老：便下的来。你人身臭。也不中用。。最人身可怜。最人身可怜。我天上有好因缘。你痴人怎相缠。贴：去也。公主来了。合：喜超生在天。喜超生在天。两下修行。和你人天重见。
香柳娘
作者：汤显祖
朝代：明
体裁：曲

谢诸天可怜。谢诸天可怜。则我爷儿不见。又朦胧隔着多娇面。展天坛近天。展天坛近天。拜介：拜的我心虔。有灵须活现。盼云端悄然。盼云端悄然好了好了。。那北上有云烟。似前灵变。
香柳娘
作者：汤显祖
朝代：明
体裁：曲

这头颅可知。这头颅可知。为君强起。软弓轻剑非吾意。绮心：叹天西有谁。叹天西有谁。守着闷摩黎。还看闷卢水。合：且权宜料理。且权宜料理。顿足风尘。终当脱屣。
香柳娘
作者：汤显祖
朝代：明
体裁：曲

送征人泪滋。送征人泪滋。流尘叠骑。飘霞乱日翻红旆。把心旌顿飞。把心旌顿飞。佳期后命催。閒敲唾壶碎。合：听边头笛吹。听边头笛吹。折柳题梅。封书好寄。
香柳娘
作者：汤显祖
朝代：明
体裁：曲

问新科状元。问新科状元。内：何处人。众：广南乡贯。内：是何名姓。众：柳梦梅面白无巴缱。内：谁寻他。众：是当今驾传。是当今驾传。要得柳如烟。裁开杏花宴。内：俺这一带铺子都没有。则瓦市王大姐家。歇着个番鬼。众：这等去去去。合：柳梦梅也天。柳梦梅也天。好几个盘旋。影儿不见下贴妓上。
香罗带
作者：汤显祖
朝代：明
体裁：曲

丽娘何处坟。问天难问。梦中相见得眼儿昏。则听的叫娘的声和韵也。惊跳起。猛回身。则见阴风几阵残灯晕。哭介：俺的丽娘人儿也。你怎抛下的万里无儿白发亲贴拜介。
香罗带
作者：汤显祖
朝代：明
体裁：曲

名香叩玉真。受恩无尽。赏春香还是你旧罗裙起介：小姐临去之时。分付春香。长叫唤一声。今日叫他小姐。小姐呵。。叫的一声声小姐可曾闻也。老旦贴哭介合：想他那情切。那伤神。恨天天生割断俺娘儿直恁忍。贴回介：俺的小姐人儿也。你可还向这旧宅里重生何处身。
香遍满
作者：汤显祖
朝代：明
体裁：曲

晚风吹下。武陵溪边一缕霞。出托个人儿风韵杀。净无瑕。明窗新绛纱。丹青小画。又把一幅肝肠挂。
香遍满
作者：汤显祖
朝代：明
体裁：曲

秀才无赖。死去也不着骸。越样风流赛。真个难猜。不道将人害。是佳人命薄。惯了些呆打孩。咱横枝儿听着。也不分把阑干拍。
香遍满
作者：汤显祖
朝代：明
体裁：曲

茵香媚寝。浴罢团扇轻。雪体冰纨映。�腻䵠颓鬟。掠约斜簪整。悄窥人帘月。暗恨就中生。透关山一点。兀自把阑干凭。
香遍满
作者：汤显祖
朝代：明
体裁：曲

鲍：几分消息。轻可的泄漏些。带的个愁来也。怎一个愁字儿了得。今番夜。倩你教吃敲才。好歹将意儿团弄他。归来时待扭碎花枝打。
马蹄花
作者：汤显祖
朝代：明
体裁：曲

圣主垂旒。想泣玉遗珠一网收对策者千馀人。。那些不知时务。未晓天心。怎做儒流似你呵。。三分话点破帝王忧。万言策检尽乾坤漏生：小生岭海之士净低介：知道了。你。钓竿儿拂绰了珊瑚。敢今番着了鳌头。
马蹄花
作者：汤显祖
朝代：明
体裁：曲

生：当今呵。宝驾迟留。则道西湖昼锦游。为三秋桂子。十里荷香。一段边愁则。愿的吴山立马那人休。俺燕云唾手何时就若止是和呵。。小朝廷羞杀江南便战守呵。。请銮舆略近神州。
马蹄花
作者：汤显祖
朝代：明
体裁：曲

那龟山呵。拭泪搥胸。怎似蟠山气郁葱。蟠龙冈呵。他有三千粉黛。八百烟花。更那十二屏峰。鸣环动佩应雌雄。辞楼下殿交鸾凤。怎贪他不住的游龟。倒抛除了活动的真龙。
马蹄花
作者：汤显祖
朝代：明
体裁：曲

问祖寻宗。妙在龟山鼻穴中。内介：龟山有何好处。右：他有蛾眉对案。金诰生花。罗带临风。内介：龟山可似龙山。右：世人只知龙虎峰上更生峰。怎知道龟蛇洞里方成洞。肯教他玄武低藏。不做了蚁垤高封。
驻云飞
作者：汤显祖
朝代：明
体裁：曲

丑一手提酒壶肩扶生醉上丑：落托摩陀。烂醉如泥可奈何。你噇的喉儿挫。俺闪的肩儿那。内笑介：好醉也。丑：哥。醒眼看人多。恁般低垛半落残尊。又带去回家嗑。万事无过一醉魔。万醉无过打睡魔。
驻云飞
作者：汤显祖
朝代：明
体裁：曲

你汎滥流琼。倒玉山因一盏倾。待把你衣冠正。你好把跷儿定。取茶进介：兄。靠着小围屏。一杯清茗。消洒西风。醒后留清兴。和你待月乘凉看小萤。
驻云飞
作者：汤显祖
朝代：明
体裁：曲

六娘：帝女遥川。画䌰琼丝隔汉烟。凤藻停机盼。翠匣悬衣捲嗏。。失喜弄金钿。晚妆凝倩。浥露含娇。巧笑临清浅。今夜星眸拚不眠。
驻云飞
作者：汤显祖
朝代：明
体裁：曲

净：这是星汉神沙。这是煮海金丹和铁树花。什么猫眼精光射。母碌通明差嗏。。这是靺鞨柳金芽。这是温凉玉斝。这是吸月的蟾蜍。和阳燧冰盘化。生：我广南有明月珠。珊瑚树。净：径寸明珠等让他。便几尺珊瑚碎了他。
驻云飞
作者：汤显祖
朝代：明
体裁：曲

四娘：灵鹊初喧。宝婺奔娥送晚妍。隐鼓车音远。缓带灵心软嗏。。流态及欢前。佩袊香展。旧别新知。泛碧银湾敛。宛转佳期又一年。
驻云飞
作者：汤显祖
朝代：明
体裁：曲

天地精华。偏出在番回到帝子家。禀问老大人。这宝来路多远。净：有远三万里的。至少也有一万多程。生：这般远可是飞来走来。净笑介：那有飞走而至之理。只因朝廷重价购求。自来贡献生叹介：老大人。这宝物蠢尔无知。三万里之外。尚然无足而至。生员柳梦梅。满胸奇异。到长安三千里之近。倒无人购取。有脚不能飞。。他重价高悬下。那市舶能奸诈嗏。。浪把宝船撶。净：疑惑这宝物欠真么生：老大人。便是真。饥不可食。寒不可衣。。看他似虚舟飘瓦。净：依秀才说。何为真宝生：不欺。小生到是个真正献世宝。。我若载宝而朝。世上应无价。净笑介：则怕朝廷之上。这样献世宝也多着。生：但献宝龙宫笑杀他。便斗宝临潼也赛得他。
驻云飞
作者：汤显祖
朝代：明
体裁：曲

好不惺憁。似太白驴驮压绣骢。醉的那躯劳重。枕席无人奉。生：空。江冷玉芙蓉。水天秋弄。门院萧条。做不出繁华梦。扶睡介只落得枕上凉蝉诉晚风。
驻云飞
作者：汤显祖
朝代：明
体裁：曲

妙会良缘。何事膏兰向晓煎。别泪回波恋。去路奔龙辗嗏。。无计解留连。七襄低转。渐落银桥。更逐流心怨。今夜单情何处悬。
驻云飞
作者：汤显祖
朝代：明
体裁：曲

殿策贤良。榜下诸生候久长。乱定人欢畅。文运天开放嗏。。文字已看详。胪传须唱。莫遣夔龙。久滞风云望。早是蟾宫桂有香。御酒封题菊半黄内介。
驻云飞
作者：汤显祖
朝代：明
体裁：曲

淮海维扬。万里江山气脉长。那安抚机谋壮。矫诏从宽荡嗏。。李贼快迎降。他表文封上。金主闻知。不敢兵南向。他则好看花到洛阳。咱取次擒胡过汴梁。
驻云飞
作者：汤显祖
朝代：明
体裁：曲

生作懒态上：伶俐痴呆。万事难消一字乖。有的是年华大。没的是心情奈。咳。独自倚庭槐。把日遮天矮。听他唧�唠叨。絮的我无聊赖。死向扬州不醉咍。记得谁家金凤钗。
驻云飞
作者：汤显祖
朝代：明
体裁：曲

生：这几日迷痴。做跌介：眼似瞢瞪脚似槌。有个青儿背。少个红儿睡。沙叫介：淳于兄。你何处来。醉的不寻常也。生作不知介：谁。道俺去何来。寻常沽醉。醉影柴门。乱踏的斜阳碎。老向霜红叶上催。
驻云飞
作者：汤显祖
朝代：明
体裁：曲

青鸟空传。一夕欢娱几万钱。罢拭桃花面。懒注丹文点嗏。。子晋去寻仙。婕妤娇怨。百子池边。忆昔长生殿。赢得仙童唱粉筵。
驻马听
作者：汤显祖
朝代：明
体裁：曲

不说骀驽。有个翩翩豪侠徒。许你一鞍一马。做个马上郎君。少不的坐下龙驹。惊香欲到锦屠苏。银鞍绣帕须全具合前生。
驻马听
作者：汤显祖
朝代：明
体裁：曲

书偃金戈。永日何妨狎芰萝。暗想蘋风乍起。葵露新抽。梅雨轻过。黏天翠霭练烟和。横峰黛色奇云抹。雪岭嵯峨。雪岭嵯峨。凤林葱碧。遥分紫逻。
驻马听
作者：汤显祖
朝代：明
体裁：曲

他一搦身形。瘦的庞儿没了四星都是小奴才逗他。。大古是烟花惹事。莺燕成招。云月知情。贱才。还不跪。取家法来。贴跪介：春香实不知。老：因何瘦坏了玉俜停。你怎生触损了他娇情性。贴：小姐好好的折花弄柳。不知因甚病了。老恼打贴介：打你这牢承。嘴骨棱的胡遮映。
驻马听
作者：汤显祖
朝代：明
体裁：曲

出入惟驴。实少银鞍照路衢。待做这乘龙快婿。骐骥才郎。少的驷马高车。花边徒步意踌蹰。嘶风弄影知何处。合：后拥前驱。教一时光彩生门户。
驻马听
作者：汤显祖
朝代：明
体裁：曲

家舍南安。有道为生新失馆。要腰缠十万。教学千年。方才贯满俺陈最良。为报杜小姐之事。扬州见杜安抚大人。谁知他淮安被围。教俺没前没后。大路上不敢行走。抄从小路而去。。学先师传食走胡旋。怯书生避寇遭涂炭。你看树影凋残。猿啼虎啸教人叹。
驻马听
作者：汤显祖
朝代：明
体裁：曲

忒恁憨生。一个哇儿甚七情。则不过往来潮热。大小伤寒。急慢风惊则是你为母的呵。。真珠不放在掌中擎。因此娇花不奈这心头病。泣介合：两口丁零。告天天半边儿是咱全家命。
驻马听
作者：汤显祖
朝代：明
体裁：曲

息马金河。夏屋深浓散玉珂。幸好合欢鸾扇。蘸帛龙涎。渌水云和。舞楼人去落花过。歌梁燕蹴香泥堕。朱韨蹉迤。朱韨蹉迤。倚红莲幕府。从军差乐。
驻马听
作者：汤显祖
朝代：明
体裁：曲

正自婆娑。剩却凌烟老伏波。何事舞红犹架。慢绿生遮。艳翠微酡。琅玕素簟隐凉波。潇湘画轴生烟幕。指点仙螺。指点仙螺。笑纶巾何处。北窗堪卧。
驻马听
作者：汤显祖
朝代：明
体裁：曲

玉帐清和。细柳营中簇绮罗。时候楝花飘砌。竹粉筛金。萱草成窠。游鱼出荇摆新荷。流莺接叶窥朱果。绿酒清歌。绿酒清歌。似陈王多暇。嫩苔生阁十郎。
驻马听
作者：汤显祖
朝代：明
体裁：曲

说起心疼。这病知他是怎生。看他长眠短起。似笑如啼。有影无形。原来女儿到后花园游了。梦见一人。手执柳枝。闪了他去。作叹介：怕腰身触污了柳精灵。虚嚣侧犯了花神圣老爷呵。急与禳星。怕流星赶月相刑迸。
驻马听
作者：汤显祖
朝代：明
体裁：曲

贴：他茶饭何曾。所事儿休提叫懒应。看他娇啼隐忍。笑谵迷厮。睡眼懵憕。老：早早禀请太医了。贴：则除是八法针针断软绵情。怕九还丹丹不的腌臜證。老：是甚么病贴：春香不知。。道他一枕秋清。却怎生还害的是春前病。
骂玉郎
作者：汤显祖
朝代：明
体裁：曲

说知他我国王位下无了尊爱。太：公主是他尊爱旦：禁声。。蚤有了驸马养下了婴孩。太：公主还嫩嫩的。旦：便做你看不出也三十外。太：驸马在那里。旦：去南柯选将材。来来来。那时节替你担利害。
高阳台
作者：汤显祖
朝代：明
体裁：曲

崔：珍重。驼褐霏烟。鹅黄漾日。都不似翠苞凝凤。暮雨朝云。红香醉来几瓮。閒咏司花疑与根别染。依约傍九霞仙洞。谁分许精神万点。长则是花王出众。
高阳台
作者：汤显祖
朝代：明
体裁：曲

心痛。素色鸾娇。青心凤尾。别自玲珑一种。怅瑶台月下初归。东风倚阑谁共。韦：相讽。他閒庭一枝横似水。便云想衣裳何用合：李郎。他。无限恨。断魂欲语。兀自幽香遥送。
高阳台
作者：汤显祖
朝代：明
体裁：曲

生：清供。赤玉盘欹。锦丝毬簇。百宝雕阑低控。绝艳浓胭。矗矗彩云飞滃还用。嫣然宜笑花片里。指痕上粉香弹动。趁灵心袖笼轻剪。剪下断红偷送。
高阳台
作者：汤显祖
朝代：明
体裁：曲

生：谁种。鹤顶移鞓。檀心倒晕。旋瓣重瓤争耸。渲紫生绯。袍带寿安围拥。晴弄。绛罗高捲春正永。浑自倚玉楼香梦。须护取锦帐流苏。映日飘摇螮蝀。
高阳台
作者：汤显祖
朝代：明
体裁：曲

韦：吟弄。向孔雀图中。流莺队里。多丽恣妖迎宠。近红药天阶。衣香夜染扶从。正恐。谑花士女閒赠取。还应羡洛阳旧种。春老也怎得名花倾国。一尊长共。
高阳台
作者：汤显祖
朝代：明
体裁：曲

韦：翠盖笼娇。青猊袅韵。缀压枝头春重。绣毂晴雷。飞断六街尘鞚。欢鬨。倚妆深色如有意。怕春去未禁拦纵。齐解逞千层一捻殿住春红勒迸。
高阳台引
作者：汤显祖
朝代：明
体裁：曲

兵校数人持白棍拥生上：芳月融晴。禁烟熏煖。金界瑞光巃嵷。霭霭霏霏。未怕宿酲寒中。绮门御陌啼莺午。恰来旧约宾从。望花宫。翠雾连帷。彩霞飞栋见介韦崔笑介：君虞久别也。。一春几许閒空。恁锦城香国。蜂浮蝶冗。罗绮笙歌。春光无奈娇纵。生：宫袍荏苒花间意。倩东风尽日传送。韦崔合：倚新妆沈香亭畔。那年供奉。
鲍老催
作者：汤显祖
朝代：明
体裁：曲

众：街衢闹杂。街衢闹杂。鸾舆直送仙郎发。秦箫吹彻鸾同跨。看乘龙。乘的是。五花马。君王驸马多欢哈。则娘娘公主悽惶煞。留不住双头踏。
鲍老催
作者：汤显祖
朝代：明
体裁：曲

单则是混阳烝变。看他似虫儿般蠢动把风情扇。一般儿娇凝翠绽魂儿颤。这是景上缘。想内成。因中见呀。。淫邪展污了花台殿。咱待拈片落花儿惊醒他。向鬼门丢花介：他梦酣春透了怎留连。拈花闪碎的红如片。
鲍老催
作者：汤显祖
朝代：明
体裁：曲

旦扶游介：从天喜幸。绿衣郎近得红妆敬。与郎醉扶起玉山凭。休酩酊。宜豪兴。当歌咏。守得你探花人到留春剩。你向天街上游衍把香风趁。合欢树今端正。
鲍老催
作者：汤显祖
朝代：明
体裁：曲

旦：咳。长眠人一向眠长夜则道。鸡鸣枕空设今夜呵。梦回远塞荒鸡咽。觉人间风味别。晓风明灭。子规声容易吹残月。三分话才做一分说。
鲍老催
作者：汤显祖
朝代：明
体裁：曲

这本色人儿妙。助美的谁家裱。要练花锁。帘儿莹。边阑小。教他有人问着休胡嘌。日炙风吹悬衬的好。怕好物不坚牢。把咱巧丹青休涴了。
鲍老儿
作者：汤显祖
朝代：明
体裁：曲

这是你自来的辛苦。一口气许了师父。少不得逢人问渡。遇主寻涂。是不是口邋着道词。一路的做鬼妆狐。
鸳鸯煞
作者：汤显祖
朝代：明
体裁：曲

满辕门擂鼓回军乐。拥定个出塞将军入汉朝。生：列位将军休要得忘了俺数载功劳。把一座有表记的天山须看的好。
鹅鸭满度船
作者：汤显祖
朝代：明
体裁：曲

众：怕争夫体势忙。敬色心情嚷。蝶戏香。鱼穿浪。逗的人多饷。则见香肌褪。望夫石都衬迭床儿上。以后尽情随欢畅。今宵试做团圞相。
鹊仙桥
作者：汤显祖
朝代：明
体裁：曲

生上：金鞭马上。玉楼莺里。一片綵云凝望。笑介：聊抛旧恨展新眉。清夜红颜索向。
鹊仙桥
作者：汤显祖
朝代：明
体裁：曲

贴引女官上：恹恹睡损。无人偎傍。有客今宵临况。老小旦上：几年不见俊儿郎。叨陪侍玉楼欢唱。
鹊桥仙
作者：汤显祖
朝代：明
体裁：曲

小玉上：汉曲天榆。河边月桂。阁道暗惊商吹。抛梭振蹑动明珰。还拚取今宵不寐。
鹊桥仙
作者：汤显祖
朝代：明
体裁：曲

小玉樱桃上：衾鸯微润。屏鸾低扇。曙色宝奁新展。绛台银烛吐青烟。荧荧的照人腼腆。
鹊桥仙
作者：汤显祖
朝代：明
体裁：曲

旦同浣上：珠帘高捲。画屏低扇。曙色宝奁新展。绛台银烛吐青烟。荧荧的照人腼腆。
鹊桥仙
作者：汤显祖
朝代：明
体裁：曲

花转风心。柳抬烟眼。着处红霏绿飐。琼楼珠阁映春山。拂仙掌翠华浓淡。
鹊桥仙
作者：汤显祖
朝代：明
体裁：曲

贴扶病旦上：拜月堂空。行云径拥。骨冷怕成秋梦。世间何物似情浓。整一片断魂心痛。
鹊桥仙
作者：汤显祖
朝代：明
体裁：曲

韦崔上：红壁窥莺。银塘浴翠。着处自成春意。秦楼箫史凤初飞。望云气十分浓媚。
鹊踏枝
作者：汤显祖
朝代：明
体裁：曲

一溜溜女婴孩。梦儿里能宁奈。谁曾挂圆梦招牌。谁和你拆字道白。咍也么咍。那秀才何在。梦魂中曾见谁来。
鹦鹅赋
作者：汤显祖
朝代：明
体裁：七言绝句

陇西千里向平原，西笑时时绿羽翻。不似祢生终见杀，止因能作世人言。
鹧鸪天
作者：汤显祖
朝代：明
体裁：曲

去留天际惨云容。胡马依然恋朔风。花卿：桃叶几时还接取。四娘：蘼芜何日再相逢。众拥四娘下小侯辞下花卿作笑介：十郎。今夜绣阁无人。好是春宵寥寂。便可达曙一饮。十郎：明日再来相伴花卿：左右。便将新马送十郎去。。如花妾。侣霞骢。云龙暂送云中客明日呵。塞马长随塞上翁。
鹧鸪天
作者：汤显祖
朝代：明
体裁：曲

拜别科：红亭别酒话踌躇。走马怜君万里途。但愿封侯龙额贵。不妨中妇凤楼孤。众拥十郎下：请了。回去罢下作呼拥科六娘小玉留小玉：娘。。他千骑拥。万人呼。六娘：富贵英雄美丈夫。内扮千户官走上跪介：状元爷前面饮六部老爷饯酒。着千户拜上郑老夫人状元夫人。请及早回府去。六娘：劳了。好生伏事老爷路上小玉：千户官。有两句话说与状元。。关河到处休离剑。驿路逢人数寄书。
鹧鸪天
作者：汤显祖
朝代：明
体裁：曲

掩残啼回送你上七香车。守着梦里夫妻碧玉居旦：李郎。不索回送。。但愿你封侯游昼锦。不妨我啼鸟落花初。众拥生下旦：他千骑拥。万人扶。富贵英雄美丈夫浣纱。送语参军。。教他关河到处休离剑。驿路逢人数寄书。
麻婆子
作者：汤显祖
朝代：明
体裁：曲

织就织就官锦。上辞儿受苦辛。蟋蟀蟋蟀天将冷。停梭怅远人穿花锦。滴泪眸昏。一勾丝到得天涯尽。内喝介合：促织人催紧。愁杀病官身末同丑响道上。
黄冈西望寄王子声
作者：汤显祖
朝代：明
体裁：古风

白露滴江城，江声绕秋至。心赏不在兹，幽芳渺难寄。木叶号蝉悲，水荇潜鳞戏。日气淡芙蓉，云阴生薜荔。栖栖王子情，默默楚人思。未及湘累醒，且共蓬池醉。遥松起暝色，虚竹惊寒吹。物往年序迁，情存风景异。樵歌归影迟，新月忽在地。
黄莺儿
作者：汤显祖
朝代：明
体裁：曲

一点注香沈。礼南无观世音。花根木艳低微甚。趋跄宝林。威光乍临。今生打破前生荫。合：拜深深。姻缘和合。虫蚁一般心。
黄莺儿
作者：汤显祖
朝代：明
体裁：曲

偷眼艳阳天。映朝姝沁彩烟。蒸霞炫日风和扇。香须慢飐。红心斗展。浓窠弄压柔条颤。糁花钿。琼纤袖口。拈插鬓云偏。
黄莺儿
作者：汤显祖
朝代：明
体裁：曲

半老尚多娇。听拘拿。粉泪漂。我穿通驾上人惊倒。家私尽抄。儿女尽逃。则一名犯妇今收到。合：好轻敲。把冤家散了。长是乐陶陶。
黄莺儿
作者：汤显祖
朝代：明
体裁：曲

四娘：梦笑转红腮。展银襜。戏蝶回。申腰小立回阑外。香綦浅苔。深裾落梅。春闺暗恨频眉带合前四娘。
黄莺儿
作者：汤显祖
朝代：明
体裁：曲

天竺见他来。顺稍儿到讲台。眉来语去情儿在。睃他外才。瞟他内才。风流一种生来带。娘娘。你道此人住居那里。合：畅奇哉。槐阴不远。连理就中开。
黄莺儿
作者：汤显祖
朝代：明
体裁：曲

平乐侍宾寮。承燕綵。步兰皋。蘋池尚觉雄风小。春心郁陶。春色娇娆。花前雁后同驩笑合前二姬进酒介。
黄莺儿
作者：汤显祖
朝代：明
体裁：曲

年少不堤防。赛江神。归夜忙。末：着手了。净：知他着甚閒空旷。被凶神煞党。年灾月殃。瞑然一去无回向。末：欠老成哩。净：细端详。你医王手段。敢对的住活阎王。
黄莺儿
作者：汤显祖
朝代：明
体裁：曲

日宇丽初韶。临綵簿。宴芳霄。金枝绿辇荣光皎。春凑芸苗。春开柳条。轻烟半拂蘼芜道。合：太平朝。千秋人日。开宴酌葡萄。
黄莺儿
作者：汤显祖
朝代：明
体裁：曲

槐殿欲成阴。把金枝付瑟琴。寻花配叶端详恁。于中细任。其间暗吟。无明到处情儿沁合前小旦。
黄莺儿
作者：汤显祖
朝代：明
体裁：曲

正好梦来时。户通笼一觉回。鲍：可梦到好处。旦：阳台暮雨愁难做。鲍：李郎可来梦中。旦：咱思量梦伊。他精神傍谁四娘。咱梦来。。见一人似剑侠非常遇。着黄衣。分明递与。一辆小鞋儿。
黄莺儿
作者：汤显祖
朝代：明
体裁：曲

此梦不须疑。是黄神喜可知。一尖生色鞋儿记。费金赀访遗。卜金钱祷祈。惹下这剑天仙托上金莲配。贺郎回。同谐并履。行住似锦鸳齐。
黄莺儿
作者：汤显祖
朝代：明
体裁：曲

海上有仙方这。伟男儿。深裤裆。净：则这种药俺那里自有末：则怕姑姑。记不起谁阳壮。剪裁寸方。烧灰酒娘。敲开齿缝把些儿放。不寻常。安魂定魄。赛过了反精香。
黄莺儿
作者：汤显祖
朝代：明
体裁：曲

生：休恁泪鲛绡。为朝阳停凤箫。乘龙人试把龙门跳。向黄金榜标。披香殿朝。洛阳才子争年少。望迢迢。归来携手。衫袖御香飘。
黄莺儿
作者：汤显祖
朝代：明
体裁：曲

生：偷眼艳阳天。带朝云暮雨鲜。旦拈花介：一枝低压宜春院。芳心半点。红妆几瓣。和莺吹折流霞茜。糁香肩。春纤袖口拈插鬓云边生送酒介。
黄莺儿
作者：汤显祖
朝代：明
体裁：曲

画额綵屏开。凤窠团。弱线催。银塘慢色春如海。葳蕤紫钗。玲珑镜台。檀霞腻玉娇痕在。四娘。这两句诗真好也。合：羡多才。开帘动竹。疑是故人来。
黄莺儿
作者：汤显祖
朝代：明
体裁：曲

秋影挂银河。展天身自在波。诸般好相能停妥。他真身在补陀咱海南人遇他。想介：甚威光不上莲花座。再延俄。怎湘裙直下。一对小凌波。
黄莺儿
作者：汤显祖
朝代：明
体裁：曲

空影落纤蛾。动春蕉散绮罗。春心只在眉间锁。春山翠拖。春烟淡和。相看四目谁轻可。恁横波。来回顾影。不住的眼儿睃。
黄莺儿
作者：汤显祖
朝代：明
体裁：曲

红袖湿夭桃。乍惊回云雨朝。浪桃香二月春雷早你去后呵。。云横树杪。雨馀芳草。画眉人去走章台道。望迢迢。金鞭惜与。谁分玉骢骄。
黄莺儿
作者：汤显祖
朝代：明
体裁：曲

老：天与巧安排。逗多情看宝钗。向烧香院宇把人儿赛。贪他俊才。赔他个女才。这姻缘一种前生债合前。
黄金台
作者：汤显祖
朝代：明
体裁：七言绝句

昭王灵气久疏芜，今日登台吊望诸。一自蒯生流涕后，几人曾读报燕书。
黄钟北醉花阴
作者：汤显祖
朝代：明
体裁：曲

平铺着金殿琉璃翠鸳瓦。响鸣稍半天儿刮刺。净丑喝介：甚的妇人冲上御道。拿了。旦惊介：似这般狰狞汉叫喳喳。在阎浮殿见了些青面獠牙。也不似今番怕。末：前面来的。是女学生杜小姐么。旦：来的黄门官。像陈教授。叫他一声。陈师父。陈师父。末应介：是也。旦：陈师父喜哩。末：学生。你做鬼。怕不惊驾旦：噤声。。再休提探花鬼乔作衙。则说状元妻来面驾。
黄龙探春灯
作者：汤显祖
朝代：明
体裁：曲

缥缈红云。青鸾成阵。阐蝉玉梅风韵。纱笼半隐。纱笼半隐。笑语遥分。衣香暗认。谩挨搪细骨腰轻。解纵送回波眼俊。璧月度歌尘。长春圣人。
黄龙探春灯
作者：汤显祖
朝代：明
体裁：曲

鹊鳷风新。芙蓉宵近。升平万年光运。明霞秀色。明霞秀色。玉烛调辉。冰壶写晕。照山河国泰民安。谢天地风调雨顺。璧月度歌尘。长春圣人。长春圣人。
黄龙衮
作者：汤显祖
朝代：明
体裁：曲

同登学士瀛。满把琼浆领。是虎为龙。都是风云庆。为谁奚落。为谁傒幸。绕雁塔。共题名。瞻清景。
黄龙衮
作者：汤显祖
朝代：明
体裁：曲

诗题翰墨清。镫撇雕鞍逞。风暖笙歌。笑语朱帘映。生成济楚。昂然端正。便立在凤楼前。人索称。
黄龙衮犯
作者：汤显祖
朝代：明
体裁：曲

踢荡荡的蹬道三条。滴溜溜的平川一掌。蔼溶溶的淡月长空。高簇簇的纱笼翠晃。抵多少银烛朝天紫陌长笑跌介：待不笑呵。。不是他红生生翠袖双扶。把我脆设设的肝肠一䠀。
黎女歌
作者：汤显祖
朝代：明
体裁：古风

黎女豪家笄有岁，如期置酒属亲至。自持针笔向肌理，刺涅分明极微细。点侧虫蛾摺花卉，淡粟青纹绕余地。便坐纺织黎锦单，拆杂吴人彩丝致。珠崖嫁娶须八月，黎人春作踏歌戏。女儿竞戴小花笠，簪两银篦加雉翠。半锦短衫花襈裙，白足女奴绛包髻。少年男子竹弓弦，花幔缠头束腰际。藤帽斜珠双耳环，缬锦垂裙赤文臂。文臂郎君绣面女，并上秋千两摇曳。分头携手簇遨游，殷山沓地蛮声气。歌中答意自心知，但许昏家箭为誓。椎牛击鼓会金钗，为欢那复知年岁。
黑麻序
作者：汤显祖
朝代：明
体裁：曲

六娘：云霄。看千秋有灵气。何事燕昭。妙舞旋怀。少不得夜蛾分照千岁。昔赵王宫妾。嫁为厮养妇。高阳美人。嫁得卫将军。妾虽微细。心常丑之。。堪笑。月华姬。丛台女。空教气分销。合：为谁娇。到不如云里金鸡。洞中青鸟。
黑麻序
作者：汤显祖
朝代：明
体裁：曲

秋娘：悲悄。辟邪旗珠络褓。荣华梦杳。断雨零云。教人困咽无聊昔毛女飞金。嫦娥占月。妾虽微细。心常慕之。。奇妙。玉姜飞。灵药捣。凌风带月飘千岁。贱妾从金陵入侍。得事我王二十馀年矣。王去修仙。弃妾何处。。冷春宵。怎禁北斗停舂。西王侍啸。
黑麻序
作者：汤显祖
朝代：明
体裁：曲

难饶。点点腥臊。费龙争虎斗。一番搜剿。看风飞草动。杀的他零星落雹。生：萧条。血染了弓刀。风吹起战袍。雁叫介生射介：雁云高。宝雕弓扣响。风前横落。
齐天乐
作者：汤显祖
朝代：明
体裁：曲

杜黄裳上：芙蓉绛阙朝元山。玄绿绶曾调珍铉。鳷鹊观前。麒麟阁上。丽日黄图赤县。金戈昼偃。看神兵按垒。贵相行边。武帐文�。玉关花舞大唐年。
秋夕
作者：汤显袓
朝代：明
体裁：古风

乱萤飘熠熠，蟋蟀悲何急。纳纳罗衣裳，丹冉凄风入。独坐渺无言，自起阑干立。
虔南津口得黄郡公扇头明月篇却谢
作者：汤显袓
朝代：明
体裁：古风

风物想南都，波涛向东粤。晨灯郁孤台，苍茫度城阙。搴帷自遵渚，幽芳坐林樾。忽枉人吏来，新篇赠明月。徘徊青桂枝，宛娈流蟾窟。凌寒秋色晚，入夜河影没。东井流清光，南溟照穷发。佳气有回合，轻霄时彷佛。感君卿月姿，悠悠眷清质。纨扇岂终掩，婵娟恒自出。还以海中珠，来投汉川橘。
赠旧旴守吴淞张伯常并怀冯元成观察
作者：汤显袓
朝代：明
体裁：古风

昔饮神姥井，常眠箫曲峰。鸡犬天中鸣，村墟云外舂。良哉二千石，烟膏盈四封。一苇临川城，溯洄安可从。春风吹豫章，燕眺承清容。授以华亭篇，披豁生微悰。素若月窥筱，苍若露滴松。江静散霞绮，岩虚出云重。寂寥僧磬间，时一闻歌钟。冯公括苍时，挥洒一何浓。淡迹到黔粤，开心见吴淞。长吟沧海间，云中成二龙。
过旧寺次拙庵韵
作者：汤来贺
朝代：明
体裁：古风

将霁辨群峰，微云在孤岭。兰若隐其间，潭泉心共冷。众卉含新色，颓垣延古影。灵域世情稀，怀抱春日永。清涧濯吾足，崇冈振吾领。迢递见匡庐，憩寂观幽境。我心多憧憧，兹焉安可静。
秋日写怀
作者：汤沐
朝代：明
体裁：七言律诗

黄菊秋来已满篱，青山于我久相期。孤灯对酒不成醉，远道逢秋更觉悲。祇恐病侵垂老日，不妨贫过未官时。沅湘欲趁东归棹，竹杖芒鞋任所之。
新居
作者：汤涤
朝代：明
体裁：七言律诗

筑得幽居近此君，半床书画半床云。尘埃自绝何须扫，风月虽多不可分。病眼又看新岁历，老年重改旧时文。人情世事俱忘却，独向双溪醉夕曛。
三月晦日作
作者：汤珍
朝代：明

江南樱笋候，浥浥绿阴鲜。雨涨桃花水，春催麦秀天。燕泥增旧垒，槐火接新烟。腻叶留残萼，啼莺亦解怜。
上新河观练水军歌
作者：汤珍
朝代：明

建业城西上河口，大江控截金陵守。圣祖经营置水军，结垒辕门环细柳。两翼回渠伏港通，鱼丽栉比藏艨艟。太平讲武三时暇，教演时当十月中。是日风恬波浪平，团营号令传分明。对壁虚声张寇敌，旌麾简出横江兵。箭羽枪缨光映掩，鲸奔鳄逝天为惨。赤壁曾摧魏武师，襄阳直破杨么胆。朱袍牙帐树中坚，锦帽花靴簇两边。水后天吴称警肃，客樯远避惊鸿旋。炮鼓烟腾川沸动，舻舳相衔万声閧。青山漠漠愁渚宫，白日晖晖撼云梦。先锋一舸最前归，报捷欢呼疾若飞。钲铙并奏齐天乐，虎豹交翻偃月旂。吁嗟训旅虽近古，将军莫浪誇英武。君不见江东水战推吴人，使船如马真绝伦。王浚扬帆一夕来，洋洋天堑同平津。又不见陈家江总歌玉树，谋国书生成大误。朱雀航头烽火红，折苇凭刀竞飞渡。呜呼此军此舟胡可无，屏翰干城存庙谟。不然徒为儿女戏，衣带浮沤作何事。
五龙堂
作者：汤珍
朝代：明

乌鹊桥南访古游，五龙祠宇湛灵湫。荒台半蚀穹碑字，潜窦遥通大海流。玉册金文昭往锡，金书玉简赴冥投。腥风白昼犹云气，寂历墙花径自幽。
元夕二首
作者：汤珍
朝代：明

吴趋西去接金阊，烂熳灯球月让光。春色不教拘束住，可怜罗绮夜生香。火树银花巧斗明，笙歌声沸满春城。月华西转星河澹，犹有香车取次行。
元夕二首·其一
作者：汤珍
朝代：明

吴趋西去接金阊，烂熳灯球月让光。春色不教拘束住，可怜罗绮夜生香。
元夕二首·其二
作者：汤珍
朝代：明

火树银花巧斗明，笙歌声沸满春城。月华西转星河澹，犹有香车取次行。
光福寺
作者：汤珍
朝代：明

登登邓尉山，飞搆见古寺。横割凤冈青，平临锦峰翠。谁移白银阙，置此佳丽地。下负巨神鳌，万古永不坠。草树多攒花，云崖剩题字。旭日射宝塔，珠光荡如碎。迎门有老僧，台客不相避。和南揖就坐，蒲团各分位。香茗无杂供，居能自清异。我弹瓦棋盘，彼弄铁如意。玄言悟三空，心兵欲遐弃。
冬柳
作者：汤珍
朝代：明

大通街北竹桥西，枯叶衰杨傍岸垂。莫怅霜条今渐脱，春风吹绿只移时。
凉夜
作者：汤珍
朝代：明

明河流影散云霞，南斗离离北斗斜。月色露华凉似水，金萤飞堕玉簪花。
凌霄花
作者：汤珍
朝代：明

百尺高藤树杪悬，朱英烨烨缀青烟。夕阳似与矜颜色，烂着丹霞媚远天。
十日阴晦漫赋
作者：汤珍
朝代：明

昨日重阳今日阴，眼前时事漫惊心。紫茱黄菊馀幽兴，白石青苔伴独吟。万里鸿冥聊下上，百年龙卧信浮沈。高情亦复如元亮，不见王弘送酒临。
呈吴子纯叔
作者：汤珍
朝代：明

北郭开堂赐养丰，西山拄笏翠烟通。膝前巳遂承欢志，海内偏钦引退风。水槛观鱼花戏沼，松庭调鹤月流空。遥知三径多游暇，何事求羊兴莫同。
咏火垆二首
作者：汤珍
朝代：明

良质列五金，矩形存巧冶。静观水火争，我是忘言者。缅维点雪功，属尔禦寒器。心烬不复燃，画灰漫成字。
咏火垆二首·其一
作者：汤珍
朝代：明

良质列五金，矩形存巧冶。静观水火争，我是忘言者。
咏火垆二首·其二
作者：汤珍
朝代：明

缅维点雪功，属尔禦寒器。心烬不复燃，画灰漫成字。
咏虞美人草
作者：汤珍
朝代：明

垓下悲歌夜帐寒，美人无奈返魂难。死常为卉随春碧，生误如花染血丹。胡地并传青冢怨，楚江休比马嵬看。萦烟泫雨年年色，添得王孙恨渺漫。
城西游归乘月泛舟由胥江至西虹桥
作者：汤珍
朝代：明

娇歌宛转醉花前，归去兰烧漾锦川。十里春城灯火接，月明楼阁万家烟。
夏日寓感四首和陆子传作
作者：汤珍
朝代：明

人间长夏有余情，天上迢遥想帝京。清暑敞临无逸殿，薰风徐引步虚声。氤氲雾幄炉香细，缥缈霞绡佩玉轻。宣敕侍臣新疏草，欲将精祷阜民生。巍巍弘治圣功垂，大渐犹传顾命词。四海臣民俱涕泪，一王家法有纲维。明禋祀合三宗典，观德亲当七世期。统系本明登享正，叔孙何事敢相疑。五凤钟声出御楼，宫鸦初散曙星流。衮衣南面朝圭璧，华盖中间正冕旒。出纳每惟王命允，安危偏倚庙廊忧。受釐一自居宣室，恭默无为仰帝休。迂回左掖赴东厢，曾是三公论道堂。密勿几闻宣制美，保衡真和咏时康。华旃对御天颜近，玉漏穿花化日长。翘首可怜清切地，令人寤寐忆明良。
夏日寓感四首和陆子传作·其一
作者：汤珍
朝代：明

人间长夏有余情，天上迢遥想帝京。清暑敞临无逸殿，薰风徐引步虚声。氤氲雾幄炉香细，缥缈霞绡佩玉轻。宣敕侍臣新疏草，欲将精祷阜民生。
夏日寓感四首和陆子传作·其三
作者：汤珍
朝代：明

五凤钟声出御楼，宫鸦初散曙星流。衮衣南面朝圭璧，华盖中间正冕旒。出纳每惟王命允，安危偏倚庙廊忧。受釐一自居宣室，恭默无为仰帝休。
夏日寓感四首和陆子传作·其二
作者：汤珍
朝代：明

巍巍弘治圣功垂，大渐犹传顾命词。四海臣民俱涕泪，一王家法有纲维。明禋祀合三宗典，观德亲当七世期。统系本明登享正，叔孙何事敢相疑。
夏日寓感四首和陆子传作·其四
作者：汤珍
朝代：明

迂回左掖赴东厢，曾是三公论道堂。密勿几闻宣制美，保衡真和咏时康。华旃对御天颜近，玉漏穿花化日长。翘首可怜清切地，令人寤寐忆明良。
大云庵
作者：汤珍
朝代：明

清阴閒寂境，过雨午生凉。水漾潭云碧，花牵石蔓香。竹苞新脱粉，莺舌巧调簧。采蕨烹葵笋，难消道味长。
天马词
作者：汤珍
朝代：明

万里严风敝铁衣，贰师初释大宛围。汉家空却千群马，始得流沙一骑归。
奉和文太史怀吴下诸名蓝之作
作者：汤珍
朝代：明

朝衫微染洛京尘，故国旃林入梦频。八解不迷灵鹫石，七花长绕给园轮。秋风香钵莼犹细，夜雨莲堂句独新。即拟慈航乘觉海，烟波何处问前津。
季春同文内翰父子陆仪部昆仲彭子孔嘉卢子式如登宴上方山寺
作者：汤珍
朝代：明

雾磴烟梯天上行，玉壶银榼竹间迎。俄分人世升沉迹，转见春风浩荡情。罥絮游丝时趁蝶，妥花深叶暗啼莺。寺楼把酒同翘首，目送孤霞落照明。
寺门
作者：汤珍
朝代：明

寺门山麓峙，当面更青山。渺有烟霞想，谁参秘密关。僧穿松径去，童汲井华还。尘海茫茫远，三生梦觉间。
山中散步
作者：汤珍
朝代：明

短屐纡徐随散步，草香苔绿兴无涯。松间小院藏深坞，石上回廊曲绕花。长啸有谁临涧壑，细吟容我占烟霞。会心啼鸟相求处，伫听嘤嘤竹日斜。
山晓望大内作
作者：汤珍
朝代：明

龙楼佳气绕钟山，凤瓦参差苑树闲。一片日华凌晓霁，金光浮动翠微间。
广武行
作者：汤珍
朝代：明

噫嘻广平古战场，据敖仓而倚荥阳。负山阻塞扼险要，楚汉相持壁垒当。是时龙虎方交斗，结阵连军昏白昼。重瞳取霸实暴兴，丰沛真人乃天授。平沙落雁下高城，戍草屯云夕照明。蚀泥断镞犹封血，夷灶馀基尚有茔。山川好在殊今昔，往事销磨但陈迹。鸿沟即使遂中分，儿戏舆图轻一掷。慷慨何人阮嗣宗，醉眸傲睨乾坤中。览古黄河气填臆，长啸茫茫徐泗空。凭高指画争衡地，怅惜英雄生不世。彼竖子者岂数名，鼠窃翻能盗神器。神器虽可盗，天意宁可欺，太阿不久柄倒持。弱人孤寡还自敝，覆辙循环空尔为。
庚子至日
作者：汤珍
朝代：明

日临南至阳潜复，云物呈祥总可书。海上巳平新战伐，山中堪狎旧樵渔。揆才袜线惭终琐，测景驹檐觉渐舒。酩酊即须酬令节，芳樽浮醁莫教虚。
待衡山先生过园居
作者：汤珍
朝代：明

朝来檐鹊送声忙，见说高人过草堂。风动似闻门外屦，昼长频续案头香。暖烘韶丽花含笑，雨阁轻阴日弄光。多少野桥东望意，碧云闲咏小山旁。
忆梅花作
作者：汤珍
朝代：明

城梅旧赏竹堂幽，山寺楞伽花亦稠。今日春风并寥落，石屏惊梦到罗浮。
怀汤张二子
作者：汤珍
朝代：明

改罢新诗独自吟，忆君不至意沉沉。疏花对雨平栏静，芳草和烟古巷深。
承文丈赠行之作赋答此章留别
作者：汤珍
朝代：明

脩途日暮倦驱驰，又向金阊怅别离。游子乘春冰霰后，东风含绿柳条时。云中鸿雁哀求侣，江上兰苕好寄诗。回首亲交何处是，故山应念旧襟期。
文公房晚话
作者：汤珍
朝代：明

逐处留香茗，忘归道室开。飞蝉空外咽，怖鸽镜中回。野客耽幽趣，禅宗挺辩才。凉风忽吹至，仙乐九天哀。
文太史新成玉磬山房赋诗奉贺
作者：汤珍
朝代：明

精庐结搆敞虚明，曲折中如玉磬成。藉石净宜敷翠樾，栽花深许护柴荆。壁间岁月藏书旧，天上功名拂袖轻。草罢太玄无客到，晚凉高栋看云行。
晚思
作者：汤珍
朝代：明

禅居日日对僧伽，暗里流年度物华。碧涧云来生晚翠，青槐风过落轻花。人闲自爱孤峰静，江近犹怜尺鲤赊。心事有期途路远，可因流落赋怀沙。
晚酌汤以远侄
作者：汤珍
朝代：明

山居分涧壑，邻卜并烟霞。地胜秋依竹，人幽晚对花。解衣披石藓，飞斝散城鸦。楚楚吾宗秀，无嫌玉倚葭。
次韵答吴吏部纯叔早春见寄
作者：汤珍
朝代：明

落落乾坤任此生，悠悠岐路苦难平。凿坏颜阖元逃世，卖药韩康不事名。白雪掺停花下石，紫芝歌和竹间莺。江湖满眼乘春兴，拟逐䲭夷万里行。
次韵签顾子荣
作者：汤珍
朝代：明

摇落三秋木叶稀，暮云翘首思依依。高城背日江流细，远市浮烟塔影微。蒋径巳叨今雨洽，陶词休赋昨来非。渐林不断鸾凰翼，始信人间德有辉。
汤君子叙致安吉学政归家喜赠
作者：汤珍
朝代：明

春风解组发苕溪，吴越山川望不迷。六载旧毡空苜蓿，五湖归棹动凫鹥。寻盟桑梓花迎笑，得主园林鸟换啼。过眼荣枯成底事，红尘休问路东西。
治平寺西园新笋
作者：汤珍
朝代：明

禅榻茶烟飏鬓丝，紫苞犊角斸泥滋。轻云过雨南山碧，练鹊双飞上竹枝。
泊徐州再宿对月作
作者：汤珍
朝代：明

风烟漠漠路漫漫，迢递偏嗟作客难。茂苑音书千里隔，彭城月色两宵看。星涵河影垂平野，水触洪声泻急滩。更倚五云瞻北斗，清辉玉宇不胜寒。
浪淘沙三首
作者：汤珍
朝代：明

淮河一道达清河，如此风波可奈何。东岸沙崩西岸长，南船来较北船多。滟滪瞿塘险未平，狂沙恶浪见堪惊。相逢尽劝公无渡，蜀道那闻断客行。后浪争催前浪来，前沙汰去后沙堆。乾坤日在淘沙里，风雾冥冥总可哀。
浪淘沙三首·其三
作者：汤珍
朝代：明

后浪争催前浪来，前沙汰去后沙堆。乾坤日在淘沙里，风雾冥冥总可哀。
浪淘沙（三首）
作者：汤珍
朝代：明

淮河一道达清河，如此风波可奈何。东岸沙崩西岸长，南船来较北船多。
浪淘沙（三首）
作者：汤珍
朝代：明

滟滪瞿塘险未平，狂沙恶浪见堪惊。相逢尽劝公无渡，蜀道那闻断客行。
润州舟行作
作者：汤珍
朝代：明

河州春茁紫芦芽，绿水清晖弄客槎。十日南风吹未息，残梅犹发短墙花。
润州舟行作
作者：汤珍
朝代：明
体裁：七言绝句

河洲春茁紫芦芽，绿水清辉弄客槎。十日南风吹未息，残梅犹发短墙花。
由玄武门出西华禁中作
作者：汤珍
朝代：明

步蹑金鳌傍紫霄，宫墙周望郁迢迢。昭阳树色连西苑，太液波声出内桥。殿栝苍虬云气吐，露荷仙掌日华摇。琼签忽听传壶史，昼漏沈沈籞宿遥。
留城怀张子房事
作者：汤珍
朝代：明

尘沙漠漠古留城，食邑曾开万户荣。主郁肯教移汉嗣，功成终隐为韩名。从容帏幄风如在，导引神仙见独明。矰缴不离鸿翮远，岩岩黄石共高清。
登城
作者：汤珍
朝代：明

行跻覆舟岭，睇览秣陵城。壑听松涛涌，林窥鹿子行。荒凉梁堞散，埋没晋丘平。皎皎江南月，空流玉树情。
石桥
作者：汤珍
朝代：明

时雨如膏沐，能添竹树鲜。石桥分野望，云日澹川烟。僧笠归花外，渔舟系柳边。村村逐芒种，播谷满菑田。
秋山月下作
作者：汤珍
朝代：明

长歌不为劳，起舞兴萧骚。石壁云芝秀，风庭月树高。金蟆窥塔相，玉兔鉴林毛。衣露瀼瀼湿，秋声捲夜涛。
秋日临浴贤池
作者：汤珍
朝代：明

嵌石穿云历翠微，地中哀壑一泉飞。晴光漾日沈苔碧，秋色题诗度叶绯。萦岸霜花低袅袅，傍人沙鹭炯依依。要知昔日临雍意，真脉流源自有机。
秋日同徵仲太史宗子伯昭游虎丘作
作者：汤珍
朝代：明

殿堂突兀倚秋曛，剑壑经台郁紫氛。落木俯窥沧海峤，飞鸿遥送洞庭云。登临洵美仍吾土，汗漫相期况有群。拟办草衣谋小隐，肯教重勒北山文。
秋日虎丘
作者：汤珍
朝代：明

白云苍蔼迥秋清，碧嶂丹枫媚眼明。雉堞楼台披下上，塞天鸿雁度纵横。珠光乍转层层塔，暖色犹啼款款莺。休倚夜中看剑气，古崖哀壑閟金精。
秋日迟文衡山先生不至
作者：汤珍
朝代：明

肃肃振飘风，霏霏洒芳澍。迟客向南轩，徘徊眄庭树。俶装戒星来，倾羲未云赴。鸟鸣不相求，反已每自顾。我思郁以烦，孰克探其故。遐心邈霄汉，倏晷淹难度。沈忧抱孤景，中结岂外慕。今雨既无成，何由纡雅素。申讯吐清谣，殷勤待良晤。
竹堂寺同徵仲太史禄之吏部看梅
作者：汤珍
朝代：明

二月寻春春始分，轻阴漠漠殢春云。巳窥柳色偷青眼，更傍梅花籍晚芬。映日楼台山郭见，穿林钟梵石堂闻。年来自笑多樗散，长在空门野衲群。
答蔡子煎茶治平寺之约
作者：汤珍
朝代：明

试茶曾发山中使，紫笋椿芽巳过时。今日文园人病渴，竹林疏雨梦幽期。
简袁五永之
作者：汤珍
朝代：明

高才流落意何如，谪宦苕溪好卜居。雪后屡移安道楫，秋来真钓季鹰鱼。飞腾江表曾无匹，著述周南独有馀。准拟书成囊箧满，荆山原不掩璠玙。
虎山桥
作者：汤珍
朝代：明

太湖三万顷，波流浩融融。长鲸枕其股，架石仗神通。左临蛟虬窟，右瞰冯夷宫。大观惬平生，与世辞牢笼。坤维断鳌极，日观飞穹窿。孤帆灭天际，远峤浮烟中。阴晴变昏旦，状态未有穷。扁舟忽在眼，缅想䲭夷公。渔歌何处起，唱入桃花风。
观雨作
作者：汤珍
朝代：明
体裁：古风

温风郁蒸溽，浮阴昏混茫。始迷青嶂色，继隐朱阳光。霏霏洒甘澍，浥浥润下方。竹添新箨翠，草起枯荄黄。熙然厚土内，生意咸舒张。忧时切经旱，喜坐开山堂。鉴彼造化机，推迁自有常。燥馀必反湿，炎及乃回凉。君子蹈恒运，小人乖礼坊。贪天鲜终竟，静俟多徜徉。
许摄泉见过山中失迓赋此解嘲
作者：汤珍
朝代：明

久孤南望约，枉沐北山临。扫壁真题凤，攀云独抱琴。午斋留石钵，寒日静珠林。自是攒眉去，非因白社深。
谷日
作者：汤珍
朝代：明

人日才过谷日来，冷云阴覆姑苏台。春姿欲动梅羞涩，华发相将岁暗催。忆别独吟东阁两，息机行剪北山莱。清欢不为穷愁减，瓮绿浮浮酿好开。
赠别全州四友
作者：汤珍
朝代：明

南州实楚壤，湘水分洮阳。兹维五岭表，带海襟蛮荒。土风霭清淑，秀发人文昌。济济多士美，接迹参翱翔。二唐本华胄，崛起名相望。经君流朗照，邓子葆真光。挹之信可亲，测之愈汪洋。绝群峙鸾鹄，炫目森璆琅。投怀滥追厕，披写何能忘。云霄有程期，行行去辙长。缅增离析叹，春色违河梁。
赠沈子润卿
作者：汤珍
朝代：明

齐女门南一草堂，丛梅高柳郁成行。青春步屧随藜杖，绿水临濠着野航。解组尽容陶令醉，典衣休笑杜陵狂。閒情草就郊居赋，不羡当年顾辟疆。
越溪柳二首
作者：汤珍
朝代：明

越王戍畔柳条春，曾送鸱夷万里人。肯道西施无别恨，翠眉今日效谁颦。掠燕藏莺覆碧潭，丝牵缕结弱难堪。可怜庾信多萧瑟，犹想春风似汉南。
越溪柳二首·其一
作者：汤珍
朝代：明

越王戍畔柳条春，曾送鸱夷万里人。肯道西施无别恨，翠眉今日效谁颦。
越溪柳二首·其二
作者：汤珍
朝代：明

掠燕藏莺覆碧潭，丝牵缕结弱难堪。可怜庾信多萧瑟，犹想春风似汉南。
送苏子升往万川
作者：汤珍
朝代：明

荆门西去接夔门，三峡波涛不可论。一曲骊歌临别酒，楚云巴树总销魂。采石江头芳草萋，娥眉碛畔晓猿啼。扁舟稳泛桃花水，好逐春风访瀼西。
送苏子升往万川·其一
作者：汤珍
朝代：明

荆门西去接夔门，三峡波涛不可论。一曲骊歌临别酒，楚云巴树总销魂。
送苏子升往万川·其二
作者：汤珍
朝代：明

采石江头芳草萋，娥眉碛畔晓猿啼。扁舟稳泛桃花水，好逐春风访瀼西。
途淖不一舆由土桥取山径往朝阳门作
作者：汤珍
朝代：明

别路循山坂，肩舆出淖泥。崇冈带连岭，古庙枕寒溪。水落通前涧，峰回豁近蹊。王城千雉壮，蹄辐会归齐。
酬张员外永清
作者：汤珍
朝代：明

阙下逍遥鸳鹭行，省中题署汉仙郎。春田花树传新赋，宝剑虹文识夜光。高意欲脩莲社约，野情时合竹林觞。江梅玉笛空愁思，惭对琼瑶乏报章。
重阳后二夜对月寄孔加式如
作者：汤珍
朝代：明

络纬鸣螀傍草堂，纷纷凉月照衣裳。空云散落星河影，叶露漙来竹树光。好景正缘怜永夜，清言无奈隔华觞。高阳多少登临兴，尽把閒情付葛强。
金陵送客
作者：汤珍
朝代：明

紫凤台高飞绮尘，柳条如带绾离人。劳劳亭下南游路，肠断王孙碧草春。
钱子孔周久卧沉疴不出奉简律句
作者：汤珍
朝代：明

束发相要及暮年，追陪花月与林泉。却缘伏枕违春事，自笑无情拍酒船。炼骨旧传禽戏术，全身新读马蹄篇。高轩列榭多云气，日盼庭柯芳树前。
铜爵台
作者：汤珍
朝代：明

自失平吴策，空名起邺台。馀香残箧冷，促柱短歌哀。汉水漳河尽，当涂典午来。西陵松柏地，旋接北邙莱。
长安门西道苑墙雨后经眺作
作者：汤珍
朝代：明

紫宫黄屋邃森沉，驰道周庐肃羽林。树里啼莺清禁切，雨余流水御沟深。松篁并落钟山翠，云雾长依汉殿阴。此日歌讴欢在镐，草茅何以嗣华音。
长门怨
作者：汤珍
朝代：明

小小凭恩出主家，更怜金屋擅豪华。长门亦是行宫地，容易春风怨落花。
雪
作者：汤珍
朝代：明

常年腊日多风雨，今岁吴门雪再飞。积叶封条辉玉树，骖蜺策鹭舞瑶妃。独吟何逊梅花句，细点王恭鹤氅衣。莫讶梁园无赋客，倦游心事长卿违。
雪夜简鲍惟寅
作者：汤珍
朝代：明

晶晶日色弄晴云，消得阶头雪几分。一树梅花东阁晚，诗怀偏属鲍参军。
顾氏园赏罂粟花
作者：汤珍
朝代：明

四月馀春春事凋，竹阑石径剩炎韶。殊妆各自矜颜色，缦立相将学舞腰。蝶趁风香狂不奈，日烘霞锦丽难消。海棠屏障梨花㩜，肠断芳魂拟共招。
顾氏园赏罂粟花
作者：汤珍
朝代：明
体裁：七言律诗

四月馀春春事凋，竹阑石径剩炎韶。殊妆各自矜颜色，缦立相将学舞腰。蝶趁风香狂不奈，日烘霞锦丽难消。海棠屏障梨花揽，肠断芳魂拟共招。
题寄大云庵沧浪上人
作者：汤珍
朝代：明

子城南畔古沧浪，复树回流匝宝坊。幢影倒凌波石动，松阴斜拂岛云翔。几随诗客来投社，每忆经僧坐品香。隔市梵音知不远，翠烟深处有禅房。
题沈石田效米元晖云山图
作者：汤珍
朝代：明

春山蒸云湿模糊，春树凝烟渺有无。汀花岸草愁相唤，蘅渚兰皋低自纡。江南雨景真貌出，世传曾有元晖笔。石田老人近代豪，步骤邯郸更超逸。越溪难注消夏湾，胥口波涛杳霭间。西遮震泽双螺小，北走灵岩万笏还。江村桥外炊烟夕，上沙下沙水涵碧。似闻茅屋啼斑鸠，无那东风摇燕麦。沈吟忆得画中诗，洒墨挥毫兴发奇。并驱逐鹿知谁手，何必敷文待制为。
高座寺小憩
作者：汤珍
朝代：明

天风拂袖下岧峣，度竹穿松兴未消。磴石青苔扶短策，寺门黄叶认前朝。坐依佛榻闻清磬，渴饮僧厨借午瓢。爱杀长干秋色好，客游宁待菊花招。
鲁秋胡诗二首
作者：汤珍
朝代：明

结发谐伉俪，遄征迫王期。弃置嬿婉恋，行为好爵縻。言旋故里辙，邂逅旧容仪。别衷曷以究，诡辞相绐欺。不然桑梓中，兹维敬止时。奉金为母寿，慰此合欢思。流目岂足盼，调笑何当施。屈辱一朝名，徒令万代嗤。自君之出矣，五岁恒食贫。力田非所任，力桑由妾身。色养给晨夕，一意待良人。惜哉不相谅，片辞难重陈。桑叶何青青，蚕蠕亦振振。黄金高累屋，视若飘风尘。白璧诚少玷，有如此河津。全躯眩昭昧，孰克表千春。
鲁秋胡诗二首·其一
作者：汤珍
朝代：明

结发谐伉俪，遄征迫王期。弃置嬿婉恋，行为好爵縻。言旋故里辙，邂逅旧容仪。别衷曷以究，诡辞相绐欺。不然桑梓中，兹维敬止时。奉金为母寿，慰此合欢思。流目岂足盼，调笑何当施。屈辱一朝名，徒令万代嗤。
鲁秋胡诗二首·其二
作者：汤珍
朝代：明

自君之出矣，五岁恒食贫。力田非所任，力桑由妾身。色养给晨夕，一意待良人。惜哉不相谅，片辞难重陈。桑叶何青青，蚕蠕亦振振。黄金高累屋，视若飘风尘。白璧诚少玷，有如此河津。全躯眩昭昧，孰克表千春。
鸡鸣寺纳凉简山中同志
作者：汤珍
朝代：明

岩阴崖翠隐玲珑，高阁回廊塔院通。愁见炎埃妨下界，快闻铃语堕虚空。江云尽敛舒山月，野鹤群飞趁晚风。为报白莲堪结夏，幽期能许社相同。
鸡鸣山塔
作者：汤珍
朝代：明

郁纡栏槛起玲珑，金雘高凌绝顶雄。四际山河云霭散，中天铃索梵音通。神光独转千轮藏，元气常含万里风。半夜天鸡鸣晓色，扶桑先影海枝红。
鹦鹉
作者：汤琮
朝代：明
体裁：七言律诗

翠阁香闺带绿阴，忽闻灵舌转娇音。总将怀袖温存意，不称云林自在心。笼络反因毛羽误，矜誇休羡赋词深。陇山烟羽春雏小，莫遣虞罗著意寻。
登白兆山有感
作者：汤绍恩
朝代：明
体裁：五言律诗

地僻青林蔼，天开白兆雄。一江来汉外，万象落空中。云雨蛟龙窟，乾坤草木功。夜分呼吸近，长啸问苍穹。
金泉寺
作者：汤绍恩
朝代：明
体裁：五言律诗

萧寺暂徘徊，城中车马催。参差多古木，曲折有崇台。门迥藤萝出，堂虚云雾开。山僧谈妙理，他日拟重来。
马太守庙
作者：汤绍恩
朝代：明
体裁：诗

澄湖事业更何如，镜水清吟恨有余。
埋玉不随苌血化，功利岂与岘碑殊。
精英曾扦东方业，伟绩无惭太史书。
千古名祠当道左，往来谁不一嗟吁。
三门砥柱·其一
作者：汤维新
朝代：明
体裁：五言律诗

传来疏凿地，此日足幽寻。云满烟岚湿，春深萝薜阴。如斯恣胜览，能不动长吟。拜罢吾犹想，八年于外心。
三门砥柱·其二
作者：汤维新
朝代：明
体裁：五言律诗

初闻神已往，况值春晴时。一柱中流峙，三门斗势奇。藓苔封画壁，风雨剥残诗。抚景彽徊下，悠然有所思。
守宫
作者：汤胤勣
朝代：明

谁解秦宫一粒丹，记时容易守时难。鸳鸯梦冷肠堪断，蜥蜴魂销血未干。榴子色分金钏彩，茜花光映玉鞲寒。何时试卷香罗袖，笑语东君仔细看。刘钦谟曰：“此诗不减李商隐。”
无题诗次刘虞部韵（二首）
作者：汤胤勣
朝代：明

梨花宿酒半腔存，自压春风紫蔗盆。血沁臂鞲牙有迹，酥凝乳酪爪无痕。金塘水暖鱼跳子，玉陛尘清鹤弄孙。回想宫人斜畔路，几家寒食未招魂。¤
游仙（四首）
作者：汤胤勣
朝代：明

月照参差海上峰，飚轮度处灭行踪。玄冥宫里留宵宴，传得新方解扰龙。
东偏联
作者：汤胤绩
朝代：明
体裁：联

暂拄西山笏；闲开北海尊。
为钱理容题美人月琴图
作者：汤胤绩
朝代：明
体裁：古风

芙蓉小院秋如海，凉月半空凝素彩。羊车轧轧过西宫，一失君恩不堪悔。绿铜古阮鹍弦溜，陶写襟怀三五奏。血色深红软绣墩，唾花浅碧香罗袖。先及《关雎》后《麟趾》，雅调雍雍塞人耳。曲终闲倚太湖峰，惊风掉落棕榈子。
义妇行（有引）
作者：汤胤绩
朝代：明
体裁：古风

顾家一女肤如玉，炯炯灵台抱贞淑。择配奚川武肃孙，井臼亲操谢膏沐。不必荆钗并布袄，雍雍自是闺中宝。抚卑事上尽欢心，内外皆称新妇好。欢乐未央灾祸来，闾阎满眼飞尘埃。长鲸大豕互吞食，雌凰雄凤难徘徊。强将性命依岩壑，柏叶松肪共咀嚼。草衣木履度晨昏，乃畏强梁横侵掠。丈夫前室有佳儿，哇哇相逐远奔驰。足趼腹枵行不得，锋横矢乱计宁施。妾身有子年尤小，恩义欲兼嗟力少。残生苟幸得完全，孤诚自有神明表。拊膺长恸望天呼，回头已作沟中枯。男子虽羞邓伯道，妇女何惭鲁义姑。皇明九五真龙出，一扫寰区群蚤虱。归来室宇尚依然，四方重睹升平日。矻然妇织与夫耕，眼看家道日康宁。苍苍主者岂无谓，两男一女连绵生。五十年来三百指，螽斯夺尽前人美。珍珠帘卷画堂深，鹤发披肩全寿祉。节孝贤能世岂无，苍黄谁得展良图。伤哉此道日凋丧，事迹何繇付董狐？
侠
作者：汤胤绩
朝代：明
体裁：七言绝句

四郊射虎渐纵横，雁子都儿怕出征。解办月钱供内省，终身常隶国西营。
厅事春联
作者：汤胤绩
朝代：明
体裁：联

东坡居士休题杖；南郭先生且滥竿。
后厅联
作者：汤胤绩
朝代：明
体裁：联

片言曾折狱；一饭不忘君。
听潮轩为金山霔法师题
作者：汤胤绩
朝代：明
体裁：七言律诗

鳌背东风滚雪花，馀波转眼没鸥沙。越军怒发摧山弩，汉使惊回犯渚槎。午枕欲抛铛正沸，夜经才辍鼓频挝。老禅不厌喧双耳，笑倚虚阑阅岁华。
听秋轩
作者：汤胤绩
朝代：明
体裁：古风

老桂无香露花湿，凉月半庭草虫泣。白茄灰冷黑狻猊，坐拥孤衾百忧集。西邻小娃夜舂黍，落叶喧阶隔人语。何处一声金剪刀，万玉琅琅敲急雨。笑掷残书起推户，簪罥帘旌迟鹤步。明河滟滟斗杓横，兴来错诵欧阳赋。
妓
作者：汤胤绩
朝代：明
体裁：七言绝句

闲临金鲫小方池，自掬清泉洗面脂。约伴海棠亭上去，袖挥花影坐弹棋。
守宫
作者：汤胤绩
朝代：明

谁解秦宫一粒丹，记时容易守时难。鸳鸯梦冷肠堪断，蜥蜴魂销血未干。榴子色分金钏彩，茜花光映玉鞲寒。何时试卷香罗袖，笑语东君仔细看。
巨侠
作者：汤胤绩
朝代：明
体裁：七言绝句

猎火茫茫照四山，青衣小队射生还。貂裘几点轻盈雪，月照城门未上镮。
悬崖梅
作者：汤胤绩
朝代：明
体裁：七言绝句

半吐幽山雪未残，玉楼人对晓风寒。断桥西向马蹄滑，曾岸秦巾仰首看。
无题诗次刘虞部韵二首
作者：汤胤绩
朝代：明

梨花宿酒半腔存，自压春风紫蔗盆。血沁臂鞲牙有迹，酥凝乳酪爪无痕。金塘水暖鱼跳子，玉陛尘清鹤弄孙。回想宫人斜畔路，几家寒食未招魂。杏花枝上晓风寒，镜里愁容不耐看。千里云涛迷下若，五城烟火接长干。当时偶作来仪凤，此日翻成吊影鸾。恐负远山双黛曲，烛煤轻扫落金盘。
无题诗次刘虞部韵二首·其一
作者：汤胤绩
朝代：明

梨花宿酒半腔存，自压春风紫蔗盆。血沁臂鞲牙有迹，酥凝乳酪爪无痕。金塘水暖鱼跳子，玉陛尘清鹤弄孙。回想宫人斜畔路，几家寒食未招魂。
无题诗次刘虞部韵（二首）
作者：汤胤绩
朝代：明

杏花枝上晓风寒，镜里愁容不耐看。千里云涛迷下若，五城烟火接长干。当时偶作来仪凤，此日翻成吊影鸾。恐负远山双黛曲，烛煤轻扫落金盘。
桃花双鹤
作者：汤胤绩
朝代：明
体裁：七言绝句

白发参军赋欲成，桃花浪急午风惊。可怜一片芜城月，子夜还从海上生。
梅花卷
作者：汤胤绩
朝代：明
体裁：七言绝句

梦里仙人水月容，步摇斜飐玉笼松。六铢衣薄霜风老，吹落瑶台第几重。
楚山览秀
作者：汤胤绩
朝代：明
体裁：七言排律

九州十分楚居三，背扼中华控斗南。鹦鹉洲长天接水，凤凰山险市横岚。绿云荡晓开还合，红日翻波吐复含。柳拂晴晖连鄂渚，草分春色过湘潭。樵夫唤酒携村果，衲子缝衣采石楠。释闷胸支高拄杖，赏閒胫屈小兜篮。紫姜嚼过丝丝脆，青蔗分来寸寸甘。放胆江湖穷极玩，侧身宇宙足幽探。八公山下红尘路，五老峰前白石庵。非挟钓鳌投踒相，可因驯虎见髯参。笑人席上排珠履，看客庭前堕玉簪。溆浦香泥肥碧藕，洞庭秋色醉黄柑。閒边引兴团空翠，梦里题诗到蔚蓝。傲睨饱观江左胜，壮游不载陇西惭。足间试过程程丽，眼底经来处处堪。好倩王维图入画，四明归对故交谈。
樵岭
作者：汤胤绩
朝代：明
体裁：五言绝句

迟日转轻阴，惊风发疏冷。何处斧丁丁，千山白云暝。
水月舫为奚川钱竹深赋
作者：汤胤绩
朝代：明
体裁：古风

太一真人莲一瓣，飘飘万里来天汉。移入江南锦绣窠，兰桡桂桨空凌乱。长鲸对舞碧纱窗，缺兔潜窥紫丝幔。黍瓮浮香香可㪺，蒲帆扬彩风堪唤。老兴闲摅曲数讴，幽情缓发琴三叹。古迹多因潮洗平，远山忽被云遮断。曩时螃蟹落钱昆，今日鲈鱼到张翰。莫令惠子识逍遥，且拉卢生游汗漫。冰壶影里塞鸿飞，海镜光中沙鸟散。好天良夜属君多，大壑深溪留我半。乾坤正乏济川材，忍教独系黄芦岸。